
Note introductive 


Necesitatea cunoaşterii elevilor 


Cunoaşterea elevilor este o cerință de bază a conducerii procesului instructiv-educativ, a 
cărei însemnătate creşte pe măsură ce se dezvoltă participarea conştientă a acestora la activitatea 
şcolară şi se accentuează necesitățile unei corecte orientări şcolare şi profesionale. 


Prin specificul activităţii sale, profesorul - indiferent de specialitate - este şi psiholog şi 
pedagog, în direcția cunoaşterii şi consilierii psihologice a propriilor elevi şi a conducerii 
pedagogice a colectivului clasei. Funcţia de diriginte ridică accentuează pretenţiile de pregătire şi 
vocaţie psihopedagogică a profesorului. Profesorului de educaţie fizică i se cer, în raport cu alte 
specialităţi, cunoştinţe mai avansate în direcția conducerii colectivului de elevi în acțiunile 
organizate la ora de educaţie fizică şi sportivă sau în afara procesului didactic formal. 


Cunoaşterea elevilor apare astfel ca o activitate de maximă însemnătate pentru asigurarea 
eficienței procesului instructiv-educativ, ea răspunzând unor necesităţi concrete, multiple, dintre 
care menționăm câteva: 


e cunoaştere a specificului particularităților de vârstă şi sex, pentru orientarea generală a 
procesului pedagogic, stabilirea scopului, alegerea mijloacelor de instruire, selectarea 
sistemelor de acţionare, ş.a.. Cu alte cuvinte, adaptarea regimului şcolar-educaţional la 
particularităţile individuale ale elevilor, pentru obținerea randamentului maxim; 

e formarea personalității elevilor în conformitate cu „modelul” omului social, a omului 
care se poate integra corect şi complet în societate; 

e dezvoltarea, la elevi, a dorinței şi a posibilităţilor de autocunoaştere şi, pe baza aceasta, a 
nevoii de autoeducare şi autoinstruire; 

e individualizarea procesului instructiv-educativ atât sub aspectele de tratare individuală 
cât şi sub aspectele armonizării individualităţii cu cerinţele sociale ale activităţii şcolare 
şi profesionale a elevilor, precum şi cu specificul conținutului procesului instructiv- 
educativ; 

e integrarea şcolară şi profesională, prin cunoaşterea aptitudinilor, intereselor şi motivației 
şi educarea acestora în raport cu direcțiile manifestării lor şi în armonie cu comanda 
socială la nivel național; 

e cunoaşterea colectivului de elevi, prin cunoaşterea individualităților care-l compun şi a 
relațiilor dintre acestea; dirijarea vieţii colectivului şi educarea elevilor în spirit de muncă 
în echipă, în şi prin colectivul clasei. 


Cunoaşterea particularităților psihologice ale elevilor nu rămâne un simplu proces de 
inventariere, ci vizează obiective superioare. 


În primul rând, asistența psihopedagogică, îndrumarea efectivă a dezvoltării personalită- 
tii fiecărui elev în direcțiile mai sus amintite, prin acţiuni directe asupra acestuia sau prin acțiuni 
asupra clasei şi grupelor mici spontane sau organizate (pentru activităţi culturale, sportive, 
recreative ş.a.), sau prin acțiuni asupra familiei. 


In al doilea rând, prognoza dezvoltării individualităţii, prevederea direcțiilor cele mai 
probabile în care va evolua elevul şi a nivelului de realizare a aspirațiilor. 


În al treilea rând, psihoprofilaxie şi psihoterapie, acestea din urmă în cazurile de 
inadaptare şcolară şi socială din diferite cauze (elevii problemă). 


(Epuran, 1985) 


Formele educaţiei 


Având ca punct de plecare varietatea situațiilor de învăţare, educaţia se poate obiectiva în 
trei ipostaze principale: educaţia formală, educaţia nonformală şi educaţia spontană sau 
informală. 


Educaţia formală 


Educaţia formală se referă la ansamblul acţiunilor sistematice şi organizate, elaborate şi 
desfăşurate în cadrul unor instituţii de învățământ specializate (şcoală, universitate, etc.) în 
scopul formării personalității umane. 


Pregătirea elevilor este elaborată în mod conştient şi eşalonat, fiind asigurată de un corp 
de specialişti anume pregătiți în acest sens. Informaţiile transmise sunt atent selectate şi 
structurate, caracterizându-se prin exactitate şi rigurozitate ştiinţifică, permițând o asimilare 
sistematizată a cunoştinţelor. 


Avantajele principale ale educaţiei formale sunt reprezentate de posibilitatea realizării 
unei evaluări individualizate ale celui care se educă. Educaţia formală prezintă şi anumite 
dezavantaje sau inconveniente dintre care amintim: centrarea excesivă pe realizarea 
competenţelor prevăzute de programa şcolară şi restrângerea libertății de acţiune a elevului, fapt 
ce poate conduce la apariţia dezinteresului, plictiselii sau monotoniei. 


Educaţia nonformală 


Educația nonformală include un ansamblu de acțiuni şi influenţe educative, structurate, 
organizate şi instituționalizate, dar desfăşurate în afara sistemului de învăţământ. Educaţia 
nonformală include astfel multiple activități de educaţie şi instruire extraşcolare, acțiunile situate 
în acest context caracterizându-se printr-o mai mare varietate şi flexibilitate, oferind o mai bună 
posibilitate de pliere pe interesele, abilităţile şi opțiunile particulare ale elevilor. 


Educaţia nonformală include în structura sa două tipuri de activităţi: 


e activități paraşcolare (de perfecționare, reciclare, etc.); 
e activități perişcolare (vizite la muzeu, excursii, cluburi, cercuri ştiinţifice, vizionări de 
filme); 


Dezavantajul major al educaţiei nonformale este legat de absenţa unor demersuri 
evaluative sistematice, fapt care în absența unei autoevaluări riguroase şi obiective poate 

conduce la serioase rămâneri în urmă ale beneficiarilor acestei forme de educație. Din acest 
motiv se recomandă o corespunzătoare a educației nonformale cu cea formală. 


Educaţia informală 


Educația informală se referă la totalitatea influențelor educative neorganizate, 
nesistematice şi nesubordonate unor finalități educaţionale explicite. 


Educația informală include astfel totalitatea informațiilor vehiculate în contextul 
situaţiilor cotidiene cu care este confruntat individul, informaţii ce nu sunt selectate, prelucrate 
pedagogic sau transmise în conformitate cu principiile de organizare şi desfăşurare a procesului 
instructiv-educativ. 


Informaţiile şi cunoştinţele transmise în contextul educaţiei informale sunt informaţii 
aleatorii, achiziționate de cele mai multe ori involuntar în împrejurările particulare ale existenţei 
cotidiene a individului (mass-media, discuţii ocazionale, etc.). 


Cu toate acestea educaţia informală nu-şi pierde importanţa şi valoarea, ştiut fiind faptul 
că această formă a educaţiei oferă individului o mai mare libertate de acțiune şi posibilitatea de a 
gestiona procesul de formare al propriei personalități. 


Cu toate că fiecare tip de educație are propria sa manieră de acțiune şi propria 
funcționalitate, este necesară asigurarea unui spaţiu instructiv-educativ la nivelul căruia cele trei 
forme de educaţie să se sprijine şi să se potenţeze reciproc. 


(Glava, 2009) 


Noţiuni introductive despre psihologie 


Psihologia este definită, pe scurt, ca fiind ştiinţa comportamentului şi a proceselor 
psihice. 

Începuturile psihologiei ştiinţifice se situează la sfârşitul secolului al XIX-lea, odată cu 
apariția ideii că psihicul uman este posibil să fie analizat ştiinţific. 

Studiul psihologic poate fi abordat din mai multe perspective. 

Perspectiva biologică stabileşte o legătură între acţiunile umane şi modificările 


biochimice care au loc în interiorul organismului, în special la nivel cerebral şi în general la 
nivelul sistemului nervos. 


Perspectiva behavioristă ia în considerare doar acele activități exteriorizate ale 
organismului, activităţi care pot fi observate şi măsurate. 


Perspectiva cognitivă este preocupată de procesele psihice ca: percepția, raționamentul, 
luarea deciziei şi rezolvarea problemelor prin stabilirea legăturilor existente între acestea şi 
comportamentul uman. 


Perspectiva psihanalitică subliniază rolul motivaţiei inconştiente şi, mai ales, cel al 
impulsurilor sexuale şi agresive reprimate în copilărie. 

Perspectiva fenomenologică se concentrează asupra trăirii subiective a experienței şi 


asupra motivaţiei în vederea autorealizării. 
(Crăciun, 2009) 


Spre deosebire de alte ştiinţe, obiectul de studiu al psihologiei nu poate fi abordat direct 
cu metodele de care dispune cercetarea. Obiectul psihologiei este subiectivitatea. Numai 
subiectul în cauză îşi poate analiza direct trăirile, îşi poate cunoaşte intenţiile, motivele, 
scopurile. 


Între lumea interioară, psihică şi ceea ce se exteriorizează în conduită, există deosebiri. 
Comportamentul nu exprimă bogăția şi diversitatea psihicului sau este diferit, chiar 
contradictoriu, în raport cu existența subiectivă. Aceeaşi reacție exterioară, acelaşi răspuns 
comportamental pot avea o diversitate psihică incredibilă de fenomene şi procese, ca 
determinanti. Este posibilă mascarea sau deghizarea prin manifestările exterioare a conţinutului 
psihic, cu sau fără premeditare, cu sau fără conştientizarea acestei dedublări. 


(Radu, Iluţ, & Matei, 1994) 


Noţiuni introductive despre pedagogie 


Din punct de vedere etimologic termenul “pedagogie” provine din cuvintele greceşti pais, 
paidos — copil şi agoge — acțiunea de a conduce. Sensul primar al combinației celor două cuvinte 
a fost paidagogus, termen prin care era desemnată persoana care conducea persoana la şcoală. 


Ulterior, odată cu evoluţia societății umane şi evoluţia educaţiei, termenul „pedagogie” a 
fost preluat pentru a desemna ansamblul preocupărilor cu privire la problematica fenomenului 
educațional. 


Putem defini pedagogia ca fiind ştiinţa care studiază fenomenul educaţional sub toate 
aspectele realizării sale şi implicaţiile pe care educaţia le are asupra dezvoltării ființei umane în 
plan cognitiv, afectiv-motivaţional şi comportamental. 


In calitatea sa de ştiinţă a educaţiei, pedagogia studiază şi analizează organizarea şi 
structura situațiilor educative în vederea identificării posibilităţilor concrete de valorificare la 
maximum a potențialului acestora, de modelare în sens pozitiv şi pe termen lung a subiectului 
uman. 


Sintetizând, putem spune că pedagogia este o ştiinţă cu caracter interdisciplinar având ca 
obiect studierea modalităților de producere intenționată a unor modificări în plan cognitiv, 
afectiv-motivațional şi comportamental la nivelul elevilor în direcția formării unei personalități 
armonios şi echilibrat dezvoltate. 


(Glava, 2009) 


Factorii dezvoltării umane 


Ereditatea 


Ereditatea poate fi definită ca însuşirea fundamentală a materiei vii de a transmite de la o 
generaţie la alta, sub forma codului genetic, mesajele de specificitate ale speciei, grupului şi 
individului. 

Remarcăm în acest context faptul că identitatea genetică este practic imposibilă între 
antecesori şi descendenţi, probabilitatea unei identități absolute fiind de 1 la 70 de trilioane. 
Rezultă astfel că din punct de vedere genetic fiecare individ este diferit, unic şi irepetabil în 
raport cu toți ceilalți din trecut, prezent, sau viitor, astfel încât profesorul practician trebuie să 
aibă permanent în vedere faptul că în şcoală lucrează cu personalități distincte, diferite una de 
cealaltă. 


(Glava, 2009) 
Conform cercetărilor, eredității i se datorează: 


e însuşirile fizice generale umane şi cele particulare: statura, formele, proporţiile, culoarea, 
funcționarea organismului. Aici se includ şi particularitățile sistemului nervos, însuşirile 
sistemului nervos central, însuşirile activităţii nervoase superioare, însuşirile analizatorilor; 

e instinctele, tipare de comportament ce aparțin tuturor indivizilor speciei umane, au deci 
caracter universal şi funcționalitate adaptativă primară, servind supraviețuirii individului şi a 
speciei; 
inteligența generală. Se consideră, în general, că procesele şi însuşirile psihice aparțin 
fenotipului (produs al interacțiunii eredității (genotip) şi mediului), că influenţele eredității 
sunt mai puternice la procesele simple; 

e unele deficienţe mentale; 

e unele tulburări psihice. 


(Neculau, Chelcea, & Mitrofan, 2004) 


Patrimoniul genetic se manifestă ca potențial, ca disponibilitate, şi în funcție de 
influenţele externe ulterioare, el va fi actualizat sau nu, dezvoltat într-un domeniu sau altul, 
dobândind astfel, o anumită identitate. 


Devenirea fiinţei umane se înscrie în limitele date de potenţialul ereditar, iar influența 
mediului sau educaţia nu se exercită în vid şi nici nu-l pot anula. Factorii de mediu, inclusiv 
educaţia, pot acționa doar asupra moştenirii genetice, atât în eforturile de dezvoltare cât şi în cele 
compensatorii. 


(Eysenck, 2000) 


Concluzionând, putem spune că factorul genetic este o premisă naturală a dezvoltării, cu 
acțiune probabilistică, oferind fie o ereditate normală ce trebuie valorificată, fie o ereditate 
necorespunzătoare pentru societate ce poate fi compensată în diverse grade. 

Mediul 


Mediul este constituit din totalitatea elementelor externe cu care individul 
interacționează, direct sau indirect, pe parcursul dezvoltării sale. 


Distingem în acest context existenţa a două planuri majore în care factorii de mediu 
acționează asupra individului: planul factorilor natural-geografici şi planul factorilor de ordin 
social. 


În rândul factorilor natural-geografici includem relieful, clima, temperatura, iar factorii de 
ordin social includ alături de educație, familia, grupul de prieteni, contextul cultural al existenţei 
individului etc. Astfel, mediul se prezintă sub o formă concretă, pentru fiecare ființă umană. 


Factorii de mediu nu trebuie reduşi la nivelul realității lor fizice, fiind necesară luarea în 
calcul a semnificației acordate de către subiectul uman acestora, ştiut fiind faptul că omul nu 
reacționează la evenimente ci la modul în care acesta semnifică şi interpretează evenimentele. 

Accentul se pune astfel nu pe simpla prezență sau absenţă a factorilor de mediu ci pe 
măsura şi modul de interacțiune al subiectului uman cu aceştia, în sensul că un factor de mediu 
prezent dar indiferent subiectului cu care se află în contact este inert din perspectiva dezvoltării 
acestuia. 

(Glava, 2009) 


Chiar dacă aparțin aceleiaşi familii, copiii, fie chiar gemenii, intră în interacțiuni specifice 
cu părinții şi cu ceilalți membri ai familiei, percep situația (poziţia) lor în familie şi atitudinea 
părinţilor în mod diferit, valorifică în manieră personală sfaturile şi îndemnurile parentale şi 
modelele comportamentale din familie. 


Există în toate aceste structuri sociale câteva componente comune, a căror forță 
modelatoare este cu atât mai puternică, cu cât subiectul este mai aproape sau mai puternic 
integrat în structura socială de care vorbim. 


Familia reprezintă componenta dominantă a mediului imediat. Zilnic membrii familiei 
interacționează cu copilul, îi stimulează dezvoltarea abilităţilor, îi oferă modele şi reguli de 
conduită. Atitudinile legate de soluționarea problemelor, curiozitatea, interacțiunile cu semenii 
sunt influențate de calitatea relațiilor din sistemul familial. Comportamentul părinților modelează 
răspunsurile copilului, iar răspunsurile acestuia influențează conduita părinților. 


Condiţiile materiale economice influențează şansele de manifestare şi afirmare ale 
copilului, constituindu-se ca premise favorabile, dacă au un nivel suficient de mare, sau piedici, 
chiar în procesul de şcolarizare obligatorie. 


O altă componentă a mediului social o constituie modelele profesionale sau ocupaţionale 
cu care vine copilul în contact în cadrul socializării sau pe care mediul său de viaţă i le poate 
etala. 


De asemenea, nivelul de civilizație şi nivelul cultural, modelele de conduită cotidiene, de 
utilizare a obiectelor şi de practicare a unor norme, consumurile culturale influenţează devenirea 
pe tot parcursul său. 


In toate structurile, subiectul intră, inevitabil, în interacțiuni cu ceilalți. El nu este un 
simplu spectator al desfăşurării activităţii, ci se află în interiorul grupului unde are o anumită 


ri 


poziţie, desfăşoară anumite acțiuni, primeşte şi emite mesaje, este acceptat şi simpatizat sau 
marginalizat sau respins. El va percepe modul în care îl văd ceilalți dintr-o mulțime de indici 
comportamentali pe care îi poate identifica şi interpreta, îşi va ajusta propria imagine şi propriul 
comportament, se va schimba şi în plan psihic. 


(Neculau, Chelcea, & Mitrofan, 2004) 


Concluzionând, putem spune că acţiunea factorilor de mediu, la fel ca şi cea a eredității, 
este şi ea una de factură aleatorie, probabilistică, putând fi în egală măsură o şansă a dezvoltării 
sau un blocaj al acesteia. 


Educaţia 


Ereditatea şi mediul sunt prezenţe obligatorii în dezvoltarea omului dar cu contribuții 
aleatorii, pozitive sau negative, asupra dezvoltării sale. În acest context societatea umană a 
elaborat şi perfecționat un mecanism de creştere a controlului asupra dezvoltării individului. 
Acest mecanism poartă numele generic de educaţie. 


Din această perspectivă putem afirma că educația controlează şi organizează influenţele 
mediului asupra individului, adaptându-le la particularităţile de vârstă şi individuale ale acestuia. 


(Glava, 2009) 


Educaţia aparţine vieţii sociale şi numai din rațiuni teoretice o decupăm, artificial, din 
acest cadru. Dacă educația realizată în familie, este mai puțin planificată şi sistematizată, cu 
scopuri mai puţin determinate, cea realizată în instituții se derulează într-un program, are 
conținuturi şi strategii elaborate, obiective precizate, iar cei ce o realizează au dobândit 
competenţe certificate formal, în baza cărora funcționează şi sunt recunoscuţi social. 


Profesiunea de părinte se însuşeşte spontan. Deşi există tentative de a forma în mod 
instituționalizat unele atribute, mai ales materne, ele au un caracter opțional, nu realizează 
evaluarea efectelor şi nici nu pot aplica măsuri corective. În consecință, creşterea şi educarea 
copiilor în familie rămân tributare modelelor culturale tradiționale, perpetuate de-a lungul 
generaţiilor, în interiorul fiecărei culturi. Educaţia din etapele timpurii face posibilă construirea 
identităţii culturale în unitate cu cea socială, pe baza cărora se va elabora identitatea personală. 
Şcoala şi celelalte instituţii îşi exercită influenţele modelatoare pe terenul celor „7 ani de acasă”. 


(Bonchiş, 2000) 
Educaţiei îi revine rolul conducător în formarea şi dezvoltarea personalităţii deoarece: 


e educația organizează de o manieră optimă influenţele factorilor de mediu; 

e educația depistează predispoziţiile ereditare, le diferențiază şi le grăbeşte intrarea în 
funcțiune suplimentându-le forța; 

e educația creează premisele interne favorabile acțiunii prielnice anumitor factori externi; 

e formarea personalității este atât efect al acțiunii educative cât şi premisă pentru derularea 
acesteia; 


(Glava, 2009) 


Dezvoltarea psihologică 


Dintre toate mamiferele, fiinţele umane se caracterizează, imediat după naştere, printr-un 
înalt grad de imaturitate, necesitând un lung proces de învăţare, dezvoltare şi interacțiuni sociale 
înainte de dobândirea independenţei. În general, cu cât este mai complexă structura sistemului 
nervos, cu atât este mai mare perioada necesară maturizării. De exemplu, un cimpanzeu, un 
animal cu multe asemănări cu fiinţa umană, îşi va dobândi independenţa cu mult înaintea unui 
copil născut în aceeaşi zi. 


Dezvoltarea organismului uman se desfăşoară pe mai multe paliere. 


a. Dezvoltarea fizică: modificări în lungime şi greutate, modificările structurii şi funcției 
creierului, inimii, altor organe interne, modificările scheletului şi musculaturii care 
afectează abilitățile motorii. Aceste modificări exercită o influență majoră asupra 
intelectului şi personalităţii. Un copil cu handicap auditiv suferă şi de o întârziere în 
dezvoltarea limbajului. Un adult cu boala Alzheimer suferă şi de o deteriorare 
semnificativă la nivel cognitiv şi emoțional. 


b. Dezvoltarea cognitivă: modificări ce apar la nivelul percepției, învăţării, memoriei, 
raționamentului, limbajului. Aceste aspecte ale dezvoltării intelectuale sunt legate de 
dezvoltarea motorie şi emoţională. Anxietatea de separare, adică teama unui copil că, 
odată plecată, mama sa nu se va mai întoarce, nu poate exista dacă acel copil nu îşi poate 
aminti trecutul şi nu poate anticipa viitorul. 


c. Dezvoltarea psihosocială: modificări care apar în personalitate, emoţii şi în relațiile 
individului cu ceilalți. La orice vârstă, modul cum este evaluată şi conceptualizată propria 
persoană influenţează nu numai performanţele cognitive dar şi funcționarea “biologică” a 
organismului. 


Vârsta şcolară mică 


Schimbările sunt dramatice şi sunt un pas hotărâtor în viaţă. Copilul trebuie să stea în 
clasă, în bancă şi să dobândească multe cunoştinţe formale. Problemele cu care se confruntă sunt 
abstracte, rupte de context, de multe ori sub formă scrisă, iar interacțiunea dintre copil şi 
persoana profesorului este foarte diferită de cea dintre copil şi părinte. În şcoală copilului i se 
cere să stea jos, să răspundă numai când este întrebat, iar răspunsurile să fie oficiale. Trebuie să 
se supună autorităţii şi regulilor pe care această autoritate le impune şi trebuie să se conformeze 
şi mai mult expectanțelor adulților. 


Apare cerința unui efort susținut, a unei munci constante, nevoia de a intra în competiție 
şi a obţine performanţe. In acelaşi timp se modifică şi relația copil — părinte, acesta din urmă 
devenind brusc mai sever şi mai atent la trăsături ca neatenţia sau hiperactivitatea. 


Pubertatea şi adolescenţa 


Există o pronunţată tendinţă de a vedea adolescenţa ca pe o perioadă de discontinuitate 


marcată din viața noastră. Cei care trec pragul acestei perioade sunt, nu de puţine ori, priviți ca şi 
cum ar fi membrii unei cu totul altei specii. Adolescenții sunt „ciudaţi”, diferiţi, străini atât de 
copii cât şi de adulți. 


De fapt, indiferent cât de critică este trecerea de pragul acestei vârste, ea presupune cu 


necesitate rezolvarea unor „probleme de dezvoltare” care fac posibilă apariția nu doar biologică 
ci şi psihologică a viitorului adult: 


dobândirea independenței de părinți 

adaptarea la propria maturizare sexuală 

stabilirea unei relații de cooperare şi de lucru cu alte persoane, fără însă a fi dominat de acestea 
decizia şi pregătirea pentru o anumită vocaţie 

dezvoltarea unei filozofii de viaţă, a unor credințe morale şi standarde morale. Această 
filozofie de viață va da ordine şi consistență deciziilor multiple şi acţiunilor pe care individul 
le are de realizat într-o lume diversă şi în schimbare 

dobândirea unui sentiment al identității 


(Piaget, 1998) (Filimon, 2001) (Crăciun, 2009) 

Personalitatea 


Noţiuni introductive privind personalitatea 


Societatea din zilele noastre cere un om capabil să se adapteze permanent la progresul so- 
cial, animat de dorinţa de a inova. Inovația şi creaţia nu se limitează numai la crearea lucrurilor, 
ci se extinde şi asupra propriei persoane şi a societăţii. Fiind un produs al istoriei, omul, cu 
personalitatea sa este, în acelaşi timp un creator al istoriei şi un stăpân al naturii, este un factor 
esenţial al acţiunii sociale, al progresului social. 


Concept fundamental al psihologiei, „personalitatea” defineşte ansamblul sistemic şi 
deosebit de complex al trăsăturilor caracteristice ale omului concret, în ceea ce are el original, 
individual, relativ stabil şi îl deosebeşte de alți oameni. 


(Epuran, 1985) 


Inscrierea conceptului de personalitate în rigorile unei definiții care să întrunească 
consensul majorității specialiştilor, rămâne încă o problema nesoluționată. Nici o încercare nu a 
întrunit acordul majorităţii teoreticienilor sau al specialiştilor din domeniile practicii psihologice. 


(Adler, 1991) 


Personalitatea este departe de a fi o sumă de stări sau procese şi funcţii; ea este ceva mai 
mult. Chiar dacă modalitățile de manifestare a funcțiilor intelectuale sau afective caracterizează 
pe un anumit om, personalitatea sa se defineşte prin trăsături specifice. 


(Epuran, 1985) 


Însuşirile reunite în conceptul de personalitate se caracterizează printr-o stabilitate 
relativă, reflectată în manifestările noastre comportamentale, în atitudini, în modul nostru de 
gândire. În diferite situaţii de viaţă sau pe parcursul devenirii în timp, aceste însuşiri asigură 
personalităţii continuitatea şi identitatea. 


Proprietatea stabilităţii nu exclude apariția unor manifestări noi, diferite sau chiar opuse 
în raport cu cele considerate stabile, după cum nu este exclusă modificarea unora din însuşirile 
constante. Schimbările pot fi rezultatul unor evenimente de excepţie pe care le traversăm în 
decursul vieții având o rezonanță psihică de mare amploare sau reprezintă consecinţele unor 
procese de adaptare sau de învăţare. 


Fiecare personalitate este purtătoarea unor însuşiri umane general valabile: vorbire, 
gândire, conştiinţă de sine şi conştiinţa asupra lumii, autoreglare şi autocontrol etc. Acestea iau 
forme sau conținuturi diferite. 


(Allport, 1991) 

Temperamentul 


Termenul dezvoltare umană se referă la drumul de viaţă al ființei umane, cu momente de 
ascensiune, de stagnare şi regres, cu ritmuri diferite, cu schimbări imperceptibile ce alternează cu 
salturi spectaculoase, cu asimetrii între drumul în sus şi drumul în jos. 


Însuşirile ce aparţin temperamentului pot fi remarcate şi în activităţile educative, în 
capacitatea de efort, în rezistenţa la suprasarcini sau la stimuli maximali, în puterea de muncă din 
perioadele supra-solicitante ale sesiunilor de examene, în ritmul vorbirii, al scrierii, în ținută şi 
mişcări, în conduita emoţională, etc. 


(Jung, 1996) 


Cea mai cunoscută clasificare şi descriere a temperamentelor porneşte de la Hyppocrates. 
La aceasta au fost adăugate în timp, noi date, rezultând cele patru portrete temperamentale 
cunoscute: sangvinic, coleric, flegmatic şi melancolic, a căror descriere o prezentăm. 


Temperament sangvinic: 


-  hiperreactiv pe plan motor 

- activism crescut 

- tempo rapid în activitate 

- emoții intense dar sentimente superficiale 

- dispoziție entuziastă 

- abundența expresiei verbale 

- resimte nevoia de variaţie în decor şi în activitate 
- decizie rapidă 

- adaptabilitate ridicată 

- fire deschisă, comunicativă 

- angajare uşoară în activitate 

- etalarea rapidă a posibilităților 

- capacitate de lucru îndelungată 

- îşi menţine rezistenţa şi echilibrul psihic în situaţii dificile 
- suportă fără criză insuccesele 


Temperament coleric: 


- reactivitate motorie accentuată 

- energic 

-  nereţinut, tendinţă spre impulsivitate 

-  nestăpânire de sine 

- agitație, uneori agresiune 

- procese afective intense, explozii emoţionale 
- fire deschisă, alternantă între activism impetuos şi perioade de delăsare 
- plăcerea de a opune rezistență 

- tendința de dominare în grup 

- într-o sarcină îşi etalează rapid posibilitățile 

- incapabil să desfăşoare muncă de migală 

- înclinație spre stări de alarmă şi exagerare 


E ps 


Temperament flegmatic: 


- calm 

- tempoul activităţii lent 

- echilibru emoțional 

- sentimente durabile 

- reactivitate emoționala redusă 

- tablou comportamental sărac în manifestări 
- lentoare în mişcări şi limbaj 

- răbdare, toleranță 

- înclinații spre rutină, stereotipuri 
- capabil de muncă de migală 

-  cugetat în tot ceea ce face 


Temperament melancolic: 


-  hipotonie 

- capacitate de lucru redusă în condiţii de suprasolicitare 

- volum redus al activităţii (nu poate duce suprasarcini) 

- slabă rezistenţă neuropsihică 

- randament progresiv, treptat, dar calitativ ridicat comparabil cu al celorlalți 

- sensibilitate ridicată, puternic afectat de insuccese 

-  neînarmat pentru lupta în împrejurări mai grele ale vieții 

- dificultățile de adaptare le compensează prin închidere în sine (refugiu în 
plan imaginar) 

- prudenta exagerata în situații noi 

- procese afective cu adânci rezonanţe 

- sentimente de durată 

- dependență în condiţii de grup 

- capabil de munci de finețe şi acţiuni de migală cu prețul epuizării rapide 


(Druțu, Radu, & Mare, 1991) 


Prezenţa în aceeaşi măsură atât a aspectelor pozitive, cât şi a celor negative, la fiecare 
temperament arată că fiecare poate prezenta atât însuşiri avantajoase, cât şi caracteristici 
nefavorabile. 


Încercarea de a încadra un anumit subiect într-un tip temperamental este dificilă şi nu 
lipsită de erori. Este importantă colectarea datelor privind comportamentul subiectului în situații 
de viaţă cu grade diferite de dificultate şi noutate. Procesul de colectare şi interpretare este 
marcat de schemele cognitive, de uitare, de distorsiunile sau construcțiile memoriei, de stările 
emoționale sau de stereotipuri. 


(Mărgineanu, 1999) 


In perioadele de examene, fiecare tip poate să-şi valorifice aspectele avantajoase, dar 
poate avea probleme din cauza celor negative. 


SA e E 


Sangvinicul este încrezător şi optimist, are putere de muncă, dar se plictiseşte prea 
repede, nu se concentrează, nu aprofundează, nu-şi face griji, ia lucrurile prea uşor, se pregăteşte 
superficial. 


Colericul se poate baza pe puterea sa de muncă, pe energia sa, pe disponibilitatea de a 
înfrunta sarcini dificile, dar impulsivitatea, reactivitatea prea puternică, tendința de exagerare sau 
căutarea conflictelor îl fac adesea să abandoneze, să provoace mânia profesorilor, să lucreze în 
salturi sau dezordonat. 


Perseverenţa, calmul, echilibrul, capacitatea de muncă, răbdarea ar fi în avantajul unui 
flegmatic, dar ritmul lent, adaptabilitatea mai redusă, reactivitatea întârziată, munca după 
şabloane îi sunt nefavorabile. 


Un melancolic, poate fi conştiincios, se pregăteşte din timp, pune accent pe calitate, 
acordă importanță normelor stabilite de profesori (frecvenţă, bibliografie, lucrări), dar îi este 
teamă de eşec, nu are încredere, se pierde în situaţii critice, iar rezistența sa neuropsihică este mai 
redusă. 


(Adler, 1991) 


Aptitudinile 


Identificarea şi stimularea aptitudinilor exprimă măsura eficienței activităţilor şcolare. In 
acelaşi timp, cercetarea aptitudinilor, în special a inteligenţei, corelarea acestora cu potențialul 
creativ constituie o preocupare continuă a cercetării psihologice. 


Aptitudinile reprezintă latura sau aspectul instrumental-operațional al personalității, cu 
alte cuvinte, uneltele, mijloacele cu care acționează sau cu care lucrează oamenii, mai 
performante la unii, mai rudimentare la alţii. Aceste instrumente există în general la fiecare, dar 
randamentul lor este diferit. 


(Allport, 1991) 


Însuşirile pe care le putem numi aptitudini sau abilităţi, au grade diferite de dezvoltare, de 
aceea nivelul eficienței activităţii este diferit de la o persoană la alta. Cel puțin în limitele foarte 
generoase ale normalului, aptitudinile asigură realizarea activităţilor la parametri optimi de 
calitate şi volum. Un nivel superior, face ca activitatea să se desfăşoare cu eforturi reduse şi să se 
obțină succese. Peste acest nivel, există posibilitatea manifestărilor creatoare, originale. Sub 
limită, activitatea se desfăşoară în condiții de dependenţă şi în forme mult simplificate, dominând 
aspectele repetitive, stereotipe. 


Pentru a ilustra ideea, să ne gândim la relația dintre inteligență şi activitatea şcolară. 
Nivelul intelectual mediu permite o adaptare corespunzătoare la exigenţele şcolii, parcurgerea 
tuturor treptelor sistemului de învăţământ, desigur cu efort. Cei situați sub limită, persoanele cu 
instituționale mai simple, desfăşurate pe parcursul unor perioade mai lungi de timp, cu mai multă 
îndrumare şi control. 


Se poate constata că reuşita unei acțiuni, oricât ar fi de simplă, depinde de prezenţa mai 
multor abilități şi că o anumită abilitate se regăseşte ca şi condiţie a reuşitei, în diferite tipuri de 

activitate. Nici un om nu posedă însuşiri instrumental-operaţionale situate toate, la acelaşi nivel 
de dezvoltare. 


Dezvoltarea inegală a abilităților permite orientarea spre activități pentru care prezentăm 
nivele mai înalte, sporind astfel, şansele succesului. În procesul activităţii, există posibilitatea 
compensării abilităților, de exemplu, volumul redus al memoriei poate fi suplinit de capacitatea 
de a stabili noi conexiuni. 


Identificarea aptitudinilor se realizează pe baza următoarelor repere: nivelul 
performanţei, manifestarea timpurie la cote înalte de realizare, eficienţa însuşirii unei activități 
noi. 


Fiecare modalitate de identificare prezintă inevitabile riscuri. De exemplu, nivelul 
reuşitei este condiționat şi de intensitatea motivației, iar absența realizărilor excepționale la 
vârsta copilăriei nu reprezintă un fundament temeinic pentru o predicție negativă. 


(Bonchiş, 2000) 

Pedagogia contemporană 


Macropedagogia şi micropedagogia 


Ultimele decenii au însemnat pentru domeniul ştiinţelor educaţiei, respectiv pentru 
pedagogie, realizarea de progrese remarcabile, care s-au constituit în paşi importanți pe drumul 
afirmării ei ca ştiinţă şi în direcția consolidării acestui statut. Vorbim în ultimul timp nu doar de 
indivizi şi grupuri care învaţă, ci şi de organizații care învaţă şi de comunităţi care învaţă, în care 
responsabilitatea pentru învăţare este individuală, dar ea se realizează, practic, prin participare la 
rezolvarea în grup a sarcinilor, prin interacțiune multiplă, colaborare şi negociere. 


Astfel, indiferent de ţară şi de tipul de sistem educaţional, pedagogia contemporană îşi 
organizează eforturile în două mari direcţii care sunt interdependente şi complementare: 
macropedagogia (pedagogia sistemelor) şi  micropedagogia (pedagogia învățării şi 
autoinvăţării). 

Macropedagogia sau pedagogia sistemelor este preocupată de organizarea şi 
funcționalitatea întregului sistem educaţional şi de relaţia acestuia cu celelalte subsisteme ale 
societăţii. Ea consideră că, în prezent, şcoala (termenul şcoală este folosit aici în sens generic) 
este un subsistem integrat în macrosistemul „societate”, aflat în relație cu toate celelalte 
subsisteme, respectiv domenii de activitate umană. 


Mecanismele şi structurile sociale sunt implicate în procesul educaţiei întrucât acesta 
presupune modificarea raporturilor sociale. Opțiunile politice, economice şi valorile culturale 
sunt implicate în educaţie întrucât mutațiile înregistrate la nivel societal determină noi imperative 
pentru subsistemul educaţiei, cum ar fi, spre exemplu, democratizarea educaţiei; asigurarea 
şanselor egale la educaţie pentru toţi cetăţenii; individualizarea şi accesibilizarea educației. 


Valorificând viziunea sistemică, la fel ca şi macropedagogia cu care se află în interrelație, 
micropedagogia sau pedagogia învăţării şi autoinvăţării vizează nivelul concret, operațional, 
micronivelul. 


Micropedagogia sau pedagogia învăţării şi autoînvăţării are sens numai în măsura în care 
se subordonează pedagogiei sistemelor, valorifică achiziţiile acesteia şi, totodată, serveşte la 
dezvoltarea ei. Astfel, întrebările: „Cum învăţăm, ce stiluri de învățare adoptăm? ”; „Ce profil 
de inteligență avem, care sunt tipurile de inteligențe mai bine dezvoltate? ”; „Ce metode şi 
tehnici de învățare ne sunt mai potrivite? ”; „Cum să asigurăm o învăţare (inter)activă? ”; ,, Cum 
să asigurăm o învăţare experienţială? ”; „Cum învață adulții?” ş.a., care ţin de domeniul 
micropedagogiei, se subordonează întrebărilor: „În ce scop învăţăm, care este finalitatea actului 
învăţării? ”; „Ce anume trebuie să învăţăm? ”,; „Ce priceperi, deprinderi şi competenţe trebuie 
să (ne) formăm şi dezvoltăm? ”; „Ce valori trebuie să transmitem şi să ne însuşim în procesul 
educaţional? ”, care ţin de domeniul macropedagogiei. 


Practic, activitățile didactice desfăşurate în cadrul procesului de învățământ, la 
nivel micro, în şcoală, reprezintă microsisteme educaționale, care servesc la atingerea 
finalităilor stabilite la nivelul macropedagogiei. 


(Bocoş, 2007) 

Direcţii de cercetare şi acţiune 


Pe măsură ce procesele sociale şi economice se dezvoltă în ritmuri tot mai accelerate, 
pedagogia nu mai poate rămâne limitată la fenomenul particular al asimilării şi trebuie să 
abordeze probleme de sistem, de organizare a întregului ansamblu. 


Prospectarea reprezintă studierea anticipativă a instrucției şi educaţiei societății viitoare 
pe un interval mai mare de timp - până la 50 de ani sau mai mult. Toţi gânditorii sunt de acord că 
principala funcția a cercetării pedagogice este elaborarea, experimentarea şi validarea şcolii de 
mâine. 

Elevii de azi îşi vor folosi informaţiile în cadrul scietăţii peste 10-15 ani, adică atunci 
când condiţiile poate vor fi radical schimbate; ei trebuie formaţi acum de aşa manieră, încât să 
răspundă necesităților societății de atunci. 


Problemele care se pun azi insistent în faţa pedagogiei, în ceea ce priveşte educaţia 
viitorului, în funcție de care urmează să fie organizată acţiunea de prospectare sunt mai multe, 
dar noi o să ne referim la două. Prima, adaptarea instrucției şi educaţiei la ritmul rapid de 
dezvoltare a societăţii. Azi nu mai apare determinat atât de ieri, cât de mâine. 


A doua problema este aceea a posibilităților de care poate dispune omul pentru a se 
adapta. Genetica modernă - susține Ştefan Milcu - deschide speranţe în această privinţă, omul 
dispune de potenţialități care nu au fost încă suficient folosite. Sociologia demonstrează şi ea că 
asemenea posibilităţi sunt puse în evidentă de societatea modernă. Este rândul pedagogiei şi al 
pedagogilor (oamenilor şcolii) să-şi aducă contribuţia prospectând, modernizând conţinutul şi 
metodele de instrucţie şi educaţie. 


Caracterul prospectiv al pedagogiei presupune studierea obiectivelor învăţământului, 
Ierarhizarea lor, operaţie cunoscută sub denumirea de taxonomia pedagogică. 


Una dintre cele mai mari achiziţii ale cercetărilor pedagogice actuale este înțelegerea 
adevărului că simpla instruire (depozitarea de date) nu mai poate fi formulată ca ideal sau ca 
singurul obiectiv de instrucţie şi educaţie. 


Implantarea rigidă şi fixă a unor cunoştinţe în spațiul mintal al unor indivizi poate fi 
dăunătoare, aşa cum debarasarea de aceste date poate constitui o premisă a creării elasticității 
necesare adaptării la noi condiţii. Dacă am avea elevul „ideal” care asimilează în mod impecabil 
şi durabil, reține cunoştinţe detaliate, putem spune că este iremediabil pierdut, deoarece 
cunoştinţele ieşite din uz îi epuizează resursele de inventivitate, îi ocupă celula nervoasă, îi 
întârzie asocierile, îl epuizează tocmai atunci când este adus în pragul vârstei de creativitate. 


Abordarea interdisciplinară a fenomenului educaţional 


Ştiinţa actuală se caracterizează prin interdisciplinaritate; pedagogia trebuie să devină şi 
ea tot mai mult interdisciplinară, pentru că nu poate acţiona fără ajutorul altor ştiinţe, la tehnica 
şi arsenalul cărora recurge tot mai mult. Ea se sprijină pe biologie şi pe fiziologie, deoarece are 


-17- 


nevoie de suportul fizic/material al copilului, face apel la cibernetică pentru a analiza mai uşor şi 
eficient fenomenul educativ şi a lua decizii corecte. Alte discipline care sprijină pedagogia sunt: 
psihologia, sociologia, matematica, statistica, teoria informaţiei, teoria algoritmilor, teoria 
Jocurilor ş.a. 


Pedagogia, mai mult decât oricare altă ştiinţă, trebuie să fie interdisciplinară, pentru că 
omul - obiectul preocupărilor sale - trebuie să fie cunoscut din toate punctele de vedere şi 
pregătit pentru toate ipostazele pe care le va onora. 


Promovarea interdisciplinarității trebuie să ţină cont de întregul sistem educativ, de 
specificul său, precum şi de particularitățile situațiilor şcolare concrete. De asemenea, 
interdisciplinaritatea trebuie să se coreleze cu alte orientări şi principii ale inovației pedagogice: 
elaborarea conținuturilor sistemelor educative; modernizarea metodologiei didactice şi a 
mijloacelor de învățământ; utilizarea unor forme diverse de organizare a activității instructiv- 
educative; elaborarea teoriei învăţării; îmbunătățirea evaluării, toata acestea în perspectiva 
educaţiei permanente. 


O direcţie de acțiune absolut necesară este crearea unei metrii proprii, a unor tehnici de 
evaluare corectă a drumului parcurs şi a randamentului obținut în actul educațional, impusă de 
necesitatea de a mări procentajul de certitudine în măsurarea şi aprecierea muncii. Pedagogia nu 
dispune încă de un instrument/ sistem propriu da măsurare şi explorare cantitativă, ca de 
exemplu, psihologia şi sociologia. 


Este adevărat că ştiinţele matematice şi-au oferit serviciile prin intermediul statisticii, 
care a devenit o tehnică utilă în desfăşurarea unor experimente. Multe capitole din statistică sunt 
aplicabile în studiul diverselor aspecte ridicate de influenţa diferiților factori care influenţează 
eficienţa procesului didactic (studiul corelaţiilor, analiza factorială şi analiza de variantă permit 
depistarea factorilor favorizanţi sau frenatori). 


Construirea unei tehnologii specifice 


Pedagogia de până acum se baza pe transmiterea orală a informaţiei, modalitate care 
prezintă un neajuns: filtrul urechii este mai puţin sensibil decât cel al ochiului. Există studii care 
demonstrează că în ansamblul procesului didactic văzul este angajat 70% şi auzul 30%. 
Creşterea ponderii văzului prezintă avantaje pentru asimilarea cunoştinţelor, deoarece 
învățământul vizual demonstrează eficiență sporită în raport cu învățământul verbal. 


Această perspectivă ne îndreaptă atenția asupra strategiei pedagogice care trebuie să fie 
ameliorată şi pusă de acord cu conținutul ideatic. Prin tehnologia educației înţelegem ansamblul 
mijloacelor de care profesorul şi elevii sunt însoțiți în predare şi învăţare. 


Multă vreme un bun sistem şcolar se mulțumea să aibă manuale şi multe rechizite. Azi, 
însă, acest lucru nu este suficient; este necesar să proiectăm, să folosim mecanisme/ instalații, 
care să imite fenomenele/ procesele care au loc în natură şi în gândire. Folosirea instrumentelor/ 
mijloacelor tehnice în şcoală este absolut obligatorie, deoarece îl pregăteşte pe tânăr pentru o 
viaţă care se va desfăşura în compania maşinilor. 

Orientarea spre educaţia permanentă 


Este evident că pedagogia actuală trebuie să difere de cea care, multă vreme, şi-a restrâns 
preocupările la perioada şcolarităţii. Azi avem de-a face cu o şcoală fără pereţi, care comunică şi 
se inspiră de la tumultul vieţii şi, în acelaşi timp, se vorbeşte de o şcoală fără limite temporale 
precise; pragurile învățământului au dispărut, educația începe din primul moment al vieţii şi nu 
se încheie între 16-25 de ani. Deoarece în cursul unei vieți omul poate exercita diferite profesii, 
educaţia devine necesar permanentă, indiferent cum se realizează - sub formă de împrospătări 
periodice ale cunoştinţelor sau prin specializări în ramuri noi. 


(Bocoş, Chiş, Dancsuly, & Ionescu, 1998) 


Acordarea unei atenţii tot mai mari unor topici ca: educația universitară, educația 
postuniversitară, educaţia adulților şi educaţia permanentă (aceasta din urmă fiind ridicată la 
rang de principiu pedagogic), determină creşterea numărului, a varietăţi şi a intensității 
cercetărilor pedagogice axate pe aceste problematici. 


(Baciu, Bocoş, Chiş, & Ionescu, 2001) 

Componentele principale ale procesului de învățământ 


Curriculum-ul 


De-a lungul timpul, conceptului de curriculum (la plural, curricula) i s-au atribuit diferite 
semnificaţii, construite pornindu-se de la etimologia sa: în limba latină, „curriculum” înseamnă 
alergare, cursă, parcurgere, drum, în treacăt, scurtă privire. Toate aceste semnificaţii sugerează 
un demers complet întreprins în realizarea unei acțiuni, în abordarea unui domeniu. În educaţie, 
curriculum-ul trebuie să fie, în primul rând, util, benefic şi fezabil. 


Accepţiunea restrânsă, tradițională, care a persistat până la jumătatea secolului XIX, 
considera conceptul de curriculum superpozabil cu conținutul învățământului, obiectivat în 
documente şcolare şi universitare de tip reglator: planuri de învățământ, programe şcolare şi 
universitare ş.a. Ulterior, s-a formalizat accepțiunea largă, modernă, care îl consideră un concept 
abordat în viziune globală şi sistemică asupra procesului educațional; se păstrează sensul de 
traiectorie intelectuală şi afectivă pe care şcoala o propune elevului, dar aceasta nu este înțeleasă 
în sens tradițional, ci ca o valorificare accentuată a potenţialităților celor care se educă. 


In prezent, curriculum-ul reprezintă teorie şi practică ce articulează patru componente 
fundamentale: 


finalitățile educaţionale 

- conținutul învățământului (fixat în planurile de învățământ, în programele şcolare şi 
în manuale) 

- strategiile de instruire în şcoală şi în afara ei (în contexte formale, nonformale şi 
chiar informale) 

- strategiile de evaluare a eficienței activităţii educaționale. 


Elaborarea curriculum-ului presupune gândirea şi structurarea situaţiilor de învăţare în 
care vor fi angrenaţi elevii şi a experienţelor de învăţare induse, pe care le vor parcurge aceştia. 


Situaţia de învăţare reprezintă un element cheie al conceptului de curriculum, un context 
pedagogic configurat prin acțiunea următoarelor categorii de elemente: 


- obiectivele de învăţare şi formare formulate operaţional 

-  conţinuturile-stimul ale învățării 

- sarcina de învăţare 

- cunoştinţele, abilitățile, capacităţile şi competențele elevilor, implicate în sarcina de 
învăţare 

- metodologia de predare-învăţare 

- metodologia de evaluare 

- resursele materiale ale mediului de instruire 

- caracteristicile contextului comunicării didactice şi ale contextului relațional creat 
în jurul sarcinii de învăţare 

- resursele de timp 


O situație de învăţare bine prefigurată şi construită din punct de vedere psihopedagogic 
poate determina, la nivelul celui care învaţă, experienţe de învăţare pozitive, dezirabile. 

Experienţa de învăţare reprezintă o componentă a structurii curriculum-ului, care se 
referă la modalitatea personalizată de interiorizare a situaţiei de învăţare, la trăirea personală 
generată de o situație de învăţare, trăire care se poate obiectiva în modificări ale structurilor 
cognitive, afective sau psihomotorii. Ea reprezintă mai mult decât o reacție personală la o situaţie 
de învăţare; în fața aceleiaşi situaţii şi sarcini de învăţare cei care învaţă au experienţe de învățare 
diferite, configurate de propriile trăsături de personalitate şi de propria subiectivitate. 


Un curriculum oficial nu poate anticipa registrul vast al experienţelor individuale de 
învăţare, ci poate planifica situații de învăţare adecvate obiectivelor urmărite, cu speranţa că ele 
vor induce/ genera experienţe de învăţare pozitive, reuşite, benefice. 


(Bocoş, 2007) 


Tipologia Curriculumului Naţional operant în cadrul sistemului de învățământ din 
România: 


e curriculum-nucleu - care reprezintă aproximativ 70 % din Curriculumul Naţional 
e curriculum la decizia şcolii - care reprezintă aproximativ 30 % din Curriculumul 
Naţional şi este alcătuit din: 
- curriculum extins 
- curriculum nucleu aprofundat 
- curriculum elaborat în şcoală. 

Curriculumul nucleu reprezintă trunchiul comun, obligatoriu, adică numărul minim de 
ore de la fiecare disciplină obligatorie prevăzută în planul de învățământ. El reprezintă unicul 
sistem de referință pentru evaluările şi examinările externe (naţionale) din sistem şi pentru 
elaborarea standardelor curriculare de performanţă. 


Curriculumul la decizia şcolii asigură diferența de ore dintre curriculumul nucleu şi 
numărul minim sau maxim de ore pe săptămână, pentru fiecare disciplină şcolară prevăzută în 
planurile-cadru de învățământ, pe an de studiu. Complementar curriculumului nucleu, şcoala poate 
oferi următoarele tipuri de curriculum: curriculum extins, curriculum nucleu aprofundat, 
curriculum elaborat în şcoală. 


Curriculumul extins este acel tip de proiect pedagogic care are la bază întreaga programă 
şcolară a disciplinei, atât elementele de conținut obligatorii, cât şi cele facultative. Diferenţa până 
la numărul maxim de ore prevăzute pentru o anumită disciplină se asigură prin îmbogățirea 
ofertei de conţinuturi prevăzute de curriculumul nucleu. 


Curriculumul nucleu aprofundat este acel tip de proiect pedagogic care are la bază 
exclusiv trunchiul comun, respectiv elementele de conţinut obligatorii. Diferenţa până la numărul 
maxim de ore prevăzute pentru o anumită disciplină sc asigură prin reluarea şi aprofundarea 
curriculumului nucleu, respectiv prin diversificarea activităților de învăţare. 


Curriculumul elaborat în şcoală este acel tip de proiect pedagogic care conţine, cu statut 
opţional, diverse discipline de studiu propuse de instituția de învățământ sau alese de aceasta din 
lista elaborată la nivel de minister. Fiecare profesor are oportunitatea de a participa în mod direct 
la elaborarea curriculumului, funcție de condiţiile concrete în care se va desfăşura activitatea 
didactică. Disciplinele opționale se pot proiecta în viziune monodisciplinară, la nivelul unei arii 
curriculare sau la nivelul mai multor arii curriculare. 


je 


Curriculumul elaborat în şcoală nu constituie obiectul evaluărilor şi examinărilor externe, 
naționale. Profesorului care elaborează acest tip de curriculum îi revine sarcina de a proiecta, pe 
lângă obiectivele educaționale şi conținuturile  instructiv-educative, competențele şi 
performanţele aşteptate de la elevi, precum şi probele de evaluare corespunzătoare. 


(Baciu, Bocoş, Chiş, & Ionescu, 2001) 


Programa şcolară 


Programele şcolare sunt stabilite la nivel naţional, dar nu trebuie privite ca ansambluri de 
conţinuturi, ca „table de materii” care ar limita libertatea profesorului, ci ca instrumente de lucru 
(atragem, însă, atenția asupra faptului că programele şcolare trebuie să fie parcurse în întregime). 
Ca documente reglatoare, programele şcolare descriu oferta educațională a disciplinei, pentru un 
parcurs determinat, pe ani de studiu, pentru fiecare ciclu auricular şi cuprind: 


- O notă de prezentare, care descrie parcursul obiectului de studiu respectiv, rațiunile 
pentru care se studiază la diferitele specializări, argumentează structura didactică adoptată şi 
prezintă dominantele curriculum-ului. 


- Obiective cadru cărora le sunt asociate obiective de referință, care se ating cu ajutorul 
conținuturilor, prezentate în ultima parte a programei (cu obiectivele cadru şi cu obiectivele de 
referinţă se operează în prezent până la clasa a VIII-a). 


- Activități de învăţare pentru care poate opta cadrul didactic (ele au caracter orientativ) 
sau poate propune altele, adecvate condiţiilor educaționale din clasa cu care lucrează. Activităţile 
de învăţare se construiesc prin corelarea obiectivelor de referință cu conținuturile şi sunt 
orientate spre un anumit obiectiv educațional. 


- Sugestii metodologice - care au rolul de a sprijini proiectarea şi realizarea demersurilor 
didactice. Ele se pot referi la: 


e desfăşurarea efectivă a procesului de predare-învăţare-evaluare 

e sugestii referitoare la selectarea celor mai adecvate activități de învăţare 
e sugestii referitoare la resursele metodologice 

e sugestii referitoare la resursele materiale 

e sugestii referitoare la strategiile de evaluare. 


- De asemenea, programele şcolare mai pot include standarde curriculare de 
performanţă - criterii de evaluare a calității procesului de învăţare. Ele constituie specificări de 
performanţă ce vizează cunoştinţele, capacitățile şi comportamentele stabilite prin curriculum. 


(Bocoş, 2007) 

Proiectarea didactică la nivel micro 


Proiectarea didactică reprezintă o acţiune continuă, permanentă, care precede demersurile 
instructiv-educative, indiferent de dimensiunea, complexitatea sau durata acestora. Această 
acțiune presupune anticiparea şi pregătirea activităţilor instructive şi educative, pe baza unui 
sistem de operaţii, articulate în instrumente didactice de lucru. 


La nivel macro, proiectarea pedagogică a procesului de învățământ reprezintă anticiparea 
ansamblului acţiunilor şi operaţiilor angajate în cadrul activităților de instruire şi educare 
conform finalităților asumate la nivel de sistem şi de proces, în vederea asigurării funcționalități 
acestuia în sens managerial şi strategic. 


La nivel micro, proiectarea didactică reprezintă ansamblul operaţiilor de anticipare a 
obiectivelor, conținuturilor, strategiilor instrucției şi educaţiei şi strategiilor de evaluare, precum 
şi a relaţiilor dintre acestea, a modalităţii orientative (şi nu strict riguroase) în care se va 
desfăşura activitatea de instruire şi autoinstruire şi cea de educare şi autoeducare. 


Din perspectivă pragmatică, proiectarea didactică presupune stabilirea mentală şi, de 
preferat, obiectivată într-un instrument didactic scris a paşilor care vor fi parcurşi. 


In sens larg, algoritmul procedural al proiectării didactice secvențiale corelează 
următoarele întrebări, care se referă la principalele componente ale procesului de învățământ 
(vezi tabelul următor): 


Tabelul nr. 1 - Algoritmul procedural al proiectării didactice secvențiale 


Componentele 
Întrebări procesului de Demersurile cadrului didactic 
învăţământ 


z Ms Formulează obiectivele operaționale, le derivă 
Ce urmăresc? Obiectivele 


U i pornind de la obiectivele cadru şi de referință sau 
Ce vreau să fac?  |operaţionale 


de la competențele generale şi cele specifice 
Analizează resursele educaţionale de care dispune 


Cu ce voi face? Resursele educaţionale |şi, eventual, stabileşte resursele pe care le poate 


procura sau confecționa. 
Cimo iiaă) Strategia de instruire şi |Elaborarea strategiei de (auto)instruire, centrate pe 
` autoinstruire obiectivele operaționale şi pe conținuturi. 
Cum voi şti dacă 


Ă Strategia de evaluare şi |Elaborarea strategiei de evaluare centrate pe 
am realizat cele 


5 autoevaluare obiectivele operaţionale. 
propuse? 


(Baciu, Bocoş, Chiş, & Ionescu, 2001) 

Predarea şi învățarea — activitate psihopedagogică 


Predarea 


Cercetătorii au acordat, în ultimii ani, o atenție mărită întrebărilor legate de ştiinţa 
predării. Ei au investigat cunoştinţele de specialitate ale profesorilor din unghiuri diferite. Ceea 
ce cunosc profesorii are cea mai mare influență asupra clasei şi apoi asupra a ceea ce învaţă 
elevii. Studii recente au arătat că schimbările în practica predării, de exemplu, pot avea succes 
dacă este luat în considerare contextul cultural şi structura împrejurărilor în care profesorii 
lucrează. 


Cum înţelegerea predării şi învăţării a crescut, punctele de vedere legate de predare şi 
învăţare, de elevi şi materii s-au schimbat în sensul că de la învăţarea „pasivă” s-a trecut la cea 
„activă”. 


Principalele accepțiuni ale predării sunt următoarele: predarea ca transmitere de 
cunoştinţe şi tehnici de acțiune, predarea ca ofertă de experienţe, predarea ca formă de dirijare a 
învățării. 


Predarea ca transmitere de cunoştinţe şi tehnici de acțiune 


În practica instrucției tradiţionale a preda înseamnă a da, a oferi, a transmite în mod 
sistematic cunoştinţele specifice unei discipline; a prezenta materia, a informa, a mijloci un 
transfer de informaţii, a comunica o serie de cunoştinţe, de rezultate, de cercetări ştiinţifice; a 
expune o lecţie etc. 


Predarea ca ofertă de experienţe de învăţare 


Din această perspectivă, predarea se defineşte ca ofertă a unei progresii de experiențe 
personale determinate şi dirijate în mod intenționat spre valori. Prin trăire conştientă şi cu 
implicarea acestor experienţe elevul îşi dezvoltă propriile experienţe în virtutea cărora se apropie 
de adevăr, pătrunde în „miezul lucrurilor”. Important este ca elevii să extragă tot ce se poate 
extrage din aceste experienţe. 


Predarea ca formă de dirijare a învăţării 


Sistemele clasice de instruire şi-au dezvoltat şi perfecționat atât de mult funcțiile de 
orientare şi îndrumare a învăţării, încât predarea a început să fie identificată cu dirijarea învăţării. 
A preda, în sens de a dirija, se referă astfel la ceea ce face profesorul pentru a motiva, a încuraja 
şi a inspira elevii săi pentru a atinge rapid obiectivele de studiat. 


Trebuie avut grijă la excesul de dirijare, exces care dezavantajează efortul personal, 
munca proprie, inițiativa şi activitatea, privează elevul de efortul de anticipare şi construcţie a 
unei strategii (ipoteze) atunci când se află în fața nevoii de rezolvare a unei probleme. 


NE 


Ultima rațiune a dirijării rămâne aceea de a îndruma în mod discret elevii spre studiul 
auto-dirijat. 


Concluzionând, a preda înseamnă: 


- a prevedea (a planifica, a proiecta, a programa) producerea schimbărilor dorite; 

- a orienta într-o direcţie precisă aceste schimbări, a le da un sens, adică a preciza obiectivele 
învățării; 

- a stabili natura respectivelor schimbări; ceea ce echivalează cu determinarea conținutului 
acestora, a selecta, a organiza materia; 

- a prezenta materia nouă, în diferite moduri; 

- a dirija producerea schimbărilor, a îndruma evoluţia acestora în direcția prestabilită; 

- a stimula angajarea activă a elevilor în actul învăţării; 

- a organiza condiţiile care vor furniza apariția schimbărilor presupuse; 

- a oferi momente de feedback în vederea întăririi şi eventual a corectării şi ameliorării 
schimbărilor în curs a se produce; 

- a asigura condiţiile necesare reţinerii şi transferurilor (aplicării) noilor achiziţii; 

- a controla (evalua) efectele sau schimbările produse; 

- a evalua eficacitatea şi eficienţa acestor acțiuni întreprinse, inclusiv rezonanţa lor formativă şi 
educativă; 

- a investiga condițiile psiho-sociale şi pedagogice de natură să promoveze noi soluţii 
viitoarelor probleme specifice predării etc. 


(Bocoş, Chiş, Dancsuly, & Ionescu, 1998) 


Câteva principii care se referă la activitatea de predare 


activitatea de predare să stimuleze şi să susțină motivația elevilor pentru învăţarea 

continuă, permanentă 

- prin activitatea de predare, cadrele didactice să descopere, să stimuleze şi să dezvolte 
aptitudinile elevilor şi să vină în întâmpinarea intereselor şi nevoilor lor 

- prin activitatea de predare, cadrele didactice să propună elevilor situații de învăţare 
diverse şi eficiente, care să mijlocească atingerea obiectivelor instructiv-educative 
propuse 

- activitatea de predare facilitează nu numai transmiterea de cunoştinţe, ci şi de 
competenţe, atitudini şi comportamente 

- modalitatea de predare să dea posibilitatea elevilor să realizeze transferuri de 
cunoştinţe şi de competenţe intra- şi interdisciplinare 

- în predare să se urmărească realizarea legăturii dintre activitatea instructiv-educativă şi 

viaţa cotidiană 

(Baciu, Bocoş, Chiş, & Ionescu, 2001) 

Învăţarea 


În Enciclopedia Britanică învățarea este definită ca o „modificare relativă a 
comportamentului, fundamentată pe experienţa trecutului”, iar Skinner o defineşte ca o „formare 
a comportamentelor noi”. Gagne face referire la „acea modificare a dispoziției sau capacității 
care poate fi menţinută şi care poate nu poate fi atribuită procesului de creştere; modificarea 
denumită învăţare se manifestă ca o modificare a comportamentului”. 


Cele mai multe accepţiuni date învăţării (concluzie centralizată în urma analizării unor 
seturi de definiții date învățării) atestă existența unei constante în definiţie, schimbarea, 
modificarea comportamentului pe baza experienţei trăite (structurată educaţional). În acest sens, 
învățarea este o transformare de comportament pe baza unei experiențe organizate şcolar, 
organizare supusă structurării, observaţiei, controlului, în condiţiile activității şi ambianţei 
şcolare. 


(Glava, 2009) 


Accepţiunile date procesului de învăţare sunt cunoscute în literatura de specialitate sub 
două denumiri: învăţarea ca proces şi învățarea ca produs: 


Învăţarea ca proces 


Abordarea procesuală a învăţării conduce la elaborarea unor produse ce apar în calitate de 
produse noi şi care devin în plan interior puncte de plecare şi mecanisme interne ce stau la baza 
unor noi acte de învăţare. Totodată, aceeaşi abordare, generează o progresie de schimbări care 
combină acte constructive şi acte distructive. 


Învăţarea este în permanentă pierdere şi câştig, elaborare şi reelaborare, reţinere şi 
excludere, o continuă evoluție progresivă (în spirală) pe calea cunoaşterii. 


Invăţarea ca proces solicită un activism susținut din partea celui care învaţă astfel încât, 
sarcina cadrului didactic este aceea de a organiza şi dirija învăţarea în sensul în care ea poate să 
determine participarea activă a elevului. 


Învăţarea ca produs 


Apare ca un ansamblu de rezultate noi şi se referă la: cunoştinţe, priceperi, noțiuni, 
modalități de gândire, atitudini şi comportamente. Rezultatele reprezintă o materializare a 
schimbărilor cantitative şi calitative, relativ stabile, de natură afectivă sau cognitivă. Fluctuația 
rezultatelor oferă măsura eficacităţii şi a eficienţei procesului de predare — învăţare. 


(Bocoş, Chiş, Dancsuly, & Ionescu, 1998) 

Câteva principii care se referă la activitatea de învăţare 


cei care învaţă adoptă stiluri diferite, tehnici şi procedee diferite şi înregistrează 

ritmuri diferite 

- activitatea de învăţare are la bază investigaţii continue, eforturi intelectuale şi motrice 
şi autodisciplină 

- activitatea de învăţare se poate desfăşura prin studiu individual şi prin activităţi de 
grup 

- în cadrul activităţii de învăţare se formează şi dezvoltă atitudini, capacități şi se 
contribuie la însuşirea de noi cunoştinţe, abilităţi şi competenţe 

- este de preferat ca în învăţare să se pornească de la aspecte care corespund intereselor 

elevilor şi care contribuie la dezvoltarea şi la integrarea lor activă în viața socială. 


(Baciu, Bocoş, Chiş, & Ionescu, 2001) 


Motivația 


Eforturile psihologilor în încercarea de a conceptualiza motivația care guvernează omul 
în acțiunile întreprinse în fiecare zi a existenței noastre au început să prindă contur ca urmare a 
activității depuse de către Hull (1943) şi Spence (1956). Aceştia au propus prima teorie asupra 
motivației denumită Teoria Impulsului, construct psihologic care promova ideea că oamenii sunt 
motivaţi să se implice în acțiunile lor din dorinţa de a reduce sau de a satisface un impuls intern 
(Crăciun M., 2008). 


Harlow (1953) şi White (1959), ca urmare a activităţii de cercetare desfăşurate, au ajutat 
la apariţia conceptului de motivaţie intrinsecă (Vansteenkiste, Lens, & Deci, 2006). S-a afirmat 
că persoanele care acceptă satisfacția oferită de activitatea însăşi ca recompensă a participării 
sunt motivate intrinsec. 


In antiteză cu motivaţia intrinsecă a fost prezentată motivaţia extrinsecă. S-a promovat 
ideea că persoanele care se angajează în desfăşurarea unei activităţi cu scopul de a obţine 
beneficii, altele decât simpla satisfacție pe care o dă activitatea însăşi, sunt motivate extrinsec. 


White (1959) a susținut că nevoia de competenţă este fundaţia pe care se sprijină 
motivația intrinsecă, oamenii angajându-se în multe activități pentru a-şi satisface necesitatea de 
a se simţi competenţi (Vansteenkiste, Lens, & Deci, 2006). 


In 1970 Maslow a elaborat o teorie a motivației care se bazează pe o ierarhie a nevoilor. 
Această teorie promovează conceptul că individul nu se poate concentra asupra unor nevoi 
superioare atâta timp cât nevoile bazale nu îi sunt satisfăcute (Crăciun, 2008). 


Cercetările care au urmat s-au concentrat asupra relației generate între motivația 
intrinsecă şi cea extrinsecă. Se considera că motivaţia intrinsecă este autodeterminată, iar 
motivaţia extrinsecă reflectă lipsa autodeterminării (Vansteenkiste, Lens, & Deci, 2006). 


Eforturile depuse de cercetători în perioada care a urmat au evidenţiat faptul că nu se 
poate promova motivația doar în alb şi negru deoarece există şi nuanțe de gri. Rezultatele 
studiilor întreprinse de către aceştia au promovat ideea că motivaţia extrinsecă nu subminează, în 
mod obligatoriu, motivaţia intrinsecă, ci s-ar putea chiar să o dezvolte. 

Disecându-se mai mult această legătura dintre cele două tipuri de motivație propuse până 
la acea perioadă, s-a ajuns la concluzia că motivația extrinsecă se poate prezenta în mai multe 
forme. 


În anii *80 au apărut primele afirmaţii consistente care au pus bazele Teoriei 
autodeterminării. S-a propus diferențierea tipurilor motivaţiei şi s-a afirmat că finalitatea unei 
acțiuni întreprinse de un individ este influenţată nu doar de cantitatea de motivaţie de care 
dispune acesta, ci, foarte mult, şi de tipul şi calitatea motivaţiei (Deci & Ryan, 2008). 


Cercetătorii au hotărât să se concentreze pe diferitele forme de manifestare ale motivației 
extrinseci datorită faptului că studiile au arătat că multe activități sociale nu au la bază motivația 
intrinsecă. Analizându-se comportamentul uman, s-a afirmat că motivaţia extrinsecă diferă 
calitativ în funcție de variația reglării de la comportamentul controlat extern la cel 
autodeterminat (Wilson, Mack, & Grattan, 2008). Această variație este dependentă de gradul în 
care oamenii reuşesc să internalizeze reglarea externă iniţială a comportamentului personal 
(Vansteenkiste, Lens, & Deci, 2006). 


Pornind de la ideea că formele sub care se prezintă motivaţia extrinsecă diferă între ele 
prin gradul de autonomie sau autodeterminare care le corespunde (Vansteenkiste, Lens, & Deci, 
2006) a început construirea Teoriei autodeterminării bazată pe distincția între motivaţia 
autonomă şi cea controlată (Deci & Ryan, 2008). 


Teoria autodeterminării explică modul în care comportamentul indivizilor este reglat pe 
un continuum de la reglarea puternic controlată la reglarea autonomă. Sunt specificate, astfel, 
mai multe tipuri de reglare cu scopul de a evalua variaţia internalizării comportamentului de la 
puternic controlat extern până la cel puternic controlat intern (Vansteenkiste, Lens, & Deci, 
2006). 


Conform Teoriei autodeterminării există mai multe forme de motivație care exprimă 
calitativ modul în care comportamentul unui individ este reglat (Markland & Tobin, 2004). 
Motivația intrinsecă şi unele forme ale de manifestare ale motivaţiei extrinseci (reglarea prin 
identificare şi cea prin integrare) sunt mai puternic autodeterminate decât amotivaţia şi alte 
forme ale motivaţiei extrinseci (reglarea externă şi prin introiecție) (Standage & Treasure, 2002). 


Motivaţiei extrinseci i-au fost atribuite mai multe forme de reglare în funcție de calitatea 
motivațională. Pornind de la reglarea externă, motivația unui individ poate fi internalizată, 
trecând prin introiecție, identificare, până la integrare, foarte aproape de reglarea intrinsecă (cea 
mai puternic autodeterminată formă). 


„Internalizarea este un proces activ, natural, prin care prin care indivizii tind să transfere 
cerinţele sociale în valori personale şi autoreglate” (Ryan et al., 1985 citat de Deci E., Ryan R., 
2000, pag. 235). 


Fiecare formă de reglare are consecințe specifice asupra învățării, performanței şi 
bunăstării individuale (Hein & Hagger, 2007). Tabelul următor prezintă formele de reglare 
propuse de Teoria autodeterminării într-un continuum care leagă logic tipurile de motivaţie şi 
stilurile de reglare (adaptată de Standage M., Treasure D., 2002, p. 90 după Ryan & Deci, 2000). 

Tabelul nr. 2 - Continuumul Teoriei autodeterminării 


TIPURILE DE 
MOTIVAŢIE 


MOTIVAȚIA 
INTRINSECĂ 


AMOTIVAŢIA MOTIVAȚIA EXTRINSECĂ 


STILURILE DE NE esta dea Reglare Reglare prin | Reglare prin | Reglare prin Reglare 
REGLARE DE ARR externă introiecție | identificare integrare intrinsecă 


COMPORTAMEN 


T . 
Autodetermina 


t 


Nu este autodeterminat 


- concentrat 
Prezența Forme 


E e aprobări E aa 
externă a pe ap - acceptarea înnăscute de: 


CARACTERISTICI unor: exem sau valorii 


ALE STILULUI DE| ` COMpetenţa interne - conştientizare 


intentie recompense activității concordanță - plăcere 
REGLARE j i p - importanță i - amuzament 
- valoare a interne sau 3 


AEN ersonală - satisfacție 
activității pedepse P i 


autoimpuse 


Lipsă de: 


- constrângeri 
- recompense 
- pedepse 


Amotivația reprezintă lipsa oricărei intenții rezultată în absența motivației. Amotivația 
apare atunci când un individ nu percepe nici o relație între un posibil comportament şi eventuale 
beneficii care pot rezulta în urma adoptării unui anumit comportament (Standage & Treasure, 
2002). 


Reglarea externă se referă la un comportament dictat de factori controlați extern 
(Standage, Duda, & Ntoumani, 2003). Acest tip de reglare reprezintă o formă a motivaţiei 
extrinseci (cea mai puțin autodeterminată formă) care se referă la acțiuni realizate cu scopul 
primirii unei recompense sau pentru evitarea unei pedepse (Standage & Treasure, 2002). Un 
exemplu în acest sens este un copil care participă la activități fizice pentru a primi recompense 
de la profesor sau pentru a evita o pedeapsă a părinților (Standage & Treasure, 2002). 


Reglarea prin introiecție presupune un anumit grad de internalizare a comportamentului 
individului prin care controlul extern se transformă în control autoimpus (Standage & Treasure, 
2002). Deşi comportamentul este controlat extern sursa controlului este internalizată 
(sentimentul de vină), presiunea fiind autoaplicată (Standage, Duda, & Ntoumani, 2003). Un 
exemplu în acest sens este un student care joacă fotbal în pauza de masă nu pentru că iubeşte să 
Joace fotbal, ci pentru că se simte vinovat dacă nu joacă cu colegii (Standage & Treasure, 2002). 


Reglarea prin identificare este un proces prin care oamenii recunosc şi acceptă valoarea 
unui anumit comportament (Deci & Ryan, 2000). Indivizii participă la activități deoarece acceptă 
ca fiind importante pentru ei (Standage, Duda, & Ntoumani, 2003). Un exemplu în acest sens 
este participarea la antrenamentul cu greutăți datorită faptului că are influenţe benefice asupra 
sănătății. 

Motivele care stau la baza angajării în activități fizice sunt considerate a fi externe 


deoarece decizia de a participa este controlată de beneficii externe (Standage & Treasure, 2002). 

Când reglarea prin identificare a fost încorporată de către „sine”, adică a fost asimilată de 
către individ alături de alte valori şi nevoi personale se vorbeşte despre reglarea prin integrare. 
Acest tip de reglare este cea mai completă formă de internalizare a motivaţiei extrinseci, fiind 
forma cea mai puternic autodeterminată a motivației extrinseci. 


Reglarea intrinsecă se referă la adoptarea unui comportament declanşat şi dirijat de 
plăcerea şi satisfacția care derivă direct din participarea la o activitate fizică. Motivația intrinsecă 
este marcată de sentimente de bucurie interioară. 


Concluzionând, trebuie spus că un comportament controlat puternic extrinsec este asociat 
cu slabe beneficii privind sănătatea mentală, în timp ce un comportament puternic 
autodeterminat este asociat cu beneficii majore ale practicantului în ceea ce priveşte sănătatea 
mentală a acestuia (Wilson, Mack, & Grattan, 2008). 


Stilurile de predare 


Stilul de predare abordat constă în modalitatea personală de realizare a predării în 
conformitate cu achiziţiile ce urmează a fi realizate. Stilul este asociat comportamentului şi se 
manifestă sub forma unor structuri de influență şi acțiune cu o anumită consistență intimă, 
stabilitate relativă, fiind rezultatul permanentizării principiilor şi normelor ce definesc activitatea 
formativă. 


(Raţă & Raţă, 2004) 


Există mai multe modalităţi de manifestare a profesorului de educaţie fizică în procesul 
complex de predare — învăţare.  Modalităţile de manifestare se realizează în funcţie de 
caracteristicile intime ale personalităţii, dar şi în funcție de caracteristicile elevilor, date de 
particularitățile de vârstă, sex şi înzestrare aptitudinală ale acestora. 


Profesorul se poate comporta în procesul pedagogic în mod diferit, încadrându-se într-un 
stil de instruire care poate fi democratic, autoritar sau neglijent. 


Stilul democratic, considerat ca fiind cel mai acceptabil, este un stil cooperant, afectiv, 
apropiat, amabil, dar în acelaşi timp sever. Se bazează pe o colaborare desăvârşită între profesor 
şi elev, pe o stimulare permanentă a iniţiativei elevilor, dar şi pe o realizare a unei motivații 
temeinice prin aprecieri pozitive, argumentate temeinic. 


Acest stil de instruire are cea mai mare eficiență întrucât formează încrederea reciprocă 
între profesor şi elevi. Comunicarea conţinuturilor de pedagogice se realizează într-o formă 
explicită, clară, scurtă, bazată în principal pe preocuparea profesorului de a găsi modalitatea cea 
mai eficientă în realizarea înţelegerii şi execuţiei corecte a sarcinilor didactice. 


Stilul democratic se poate caracteriza astfel: a fi prietenos, a fi ferm, a încuraja, a stimula, 
a ajuta, a îndruma, a convinge, a fi atent, a fi deschis, a influenţa. 


Profesorul democratic ia decizii prin consultarea elevilor, dar menţine totuşi un anume 
grad de control asupra acestora; el îi lasă pe elevi să decidă modul de rezolvare a problemelor, 

precum şi distribuirea sarcinilor între membri. Indiferent de activitate, pentru a fi pozitiv, 
profesorul trebuie să ştie care sunt comportamentele pe care le aşteaptă din partea elevilor. O 
mare importanță o are şi atenția acordată elevilor când se poartă în mod adecvat, aceasta 
incluzând: scurte discuţii de încurajare, scrisori, telefoane pozitive la părinţi, evidențieri speciale, 
premii acordate în colaborare cu părinții. 


Profesorul care adoptă un astfel de stil încurajează implicarea elevilor în procesul 
exersării independente şi creative, cooperează şi conlucrează cu elevii în organizarea situaţiilor 
de învăţare, se comportă ca un membru al grupului cu care lucrează, fapt ce face să crească 
încrederea în el. Formarea încrederii depline în personalitatea profesorului, în posibilitățile 
acestuia, de a realiza un proces didactic de mare calitate, este o condiție esenţială în actul 
didactic. 


Sulul dictatorial, socotit ca fiind neeficient, este un stil abordat în principal de profesorii 
înfumuraţi, de cei încrezuţi, dominatori şi fără predispoziția de autoinstruire, de cei care au 
impresia că totul este sub control, că elevul nu este altceva decât un instrument care nu are drept 
la replică. Acest stil constă în transmiterea cunoştinţelor în mod autoritar, distant sau ursuz şi nu 
permite realizarea unui dialog între profesor şi elevi, nu se poate realiza o comuniune între cei 
doi actori ai actului pedagogic. Vina neînvăţării, lipsa progresului, în acest caz, este „aruncată” 
în totalitate asupra elevilor care sunt consideraţi leneşi, răi, neinteresaţi, obraznici, impertinenți. 


Profesorul care abordează un astfel de stil nu încurajează inițiativele, critică, sancţionează 
orice abatere fără să țină cont de nimic, nu face parte din grupul cu care lucrează, păstrând o 
anumită distanță şi răceală faţă de elevii cu care lucrează. Pentru acest stil de lucru, el nu este 
apreciat şi nici iubit de elevi. 


Stilul neglijent, denumit şi „laissez-faire”, este stilul abordat în principal de profesorii 
care au ocupat un loc de muncă pentru care nu au chemarea specifică, nu sunt făcuţi să fie 
dascăli. Aceştia sunt neinteresaţi de rezultatele muncii, s-au încadrat din motive neprofesionale 
(dorința de a avea un loc de muncă plătit, îndemnul părinților sau al prietenilor) şi sunt lipsiţi de 
atracția şi dragostea pentru predare, pentru activitate fizică, pentru activitatea cu elevii. 
Profesorul care abordează un astfel de stil, are în cadrul lecţiilor de educaţie fizică un rol pasiv, 
acceptă cu uşurinţă deciziile şi sugestiile elevilor, nu manifestă exigență, nu face aprecieri 
pozitive sau negative privind comportamentul elevilor, favorizează nivelul slab al pregătirii şi 
deci obţinerea unor rezultate sub posibilităţile reale. În lecţiile de educaţie fizică şi sportivă este 
preocupat mai mult de ceea ce se întâmplă în jur decât ce se întâmplă cu propriii elevi la 
disciplina lui, nu-l interesează problemele specifice activităţii de educaţie fizică sau problemele 
personale ale elevilor. 


(Bonchiş, Popa, & Breban, 2002) 


Ei PER 


Comunicarea în actul didactic 


(Bocoş, Gavra, & Marcu, 2008) 


Comunicarea interpersonală este o formă fundamentală de interacțiune psihosocială a 
persoanelor în care are loc un schimb de semnale, de mesaje. In accepțiunea sa cea mai 
profundă, comunicarea poate fi definită ca relația bazată pe co-împărtăşirea unei semnificaţii. 
Dacă informația este premisa absolut necesară unui act de comunicare, ea nu este însă şi 
suficientă. Absența înțelegerii informaţiei şi a cadrului relațional, care îi ghidează şi fixează 
sensul şi semnificaţia, anulează „starea de comunicare" (o propoziție într-o limbă necunoscută 
există ca informaţie, dar, în absenţa cunoaşterii limbii, deci a înţelegerii, ea nu va comunica 
nimic, la fel un gest atipic culturii noastre). 


Accepţiunea propusă include câteva axiome: 


+ comportamentului uman, în ansamblul său, îi este intrinsecă dimensiunea informaţională, 
care, receptată şi corect decodificată, devine comunicare; 

+ a comunica înseamnă cu mult mai mult decât a stăpâni cuvintele; putem vorbi fără să 
comunicăm şi să ne „împărtăşim” celorlalți fără a rosti niciun cuvânt. 

+ absenţa intenției comunicative nu anulează comunicarea. Nehotărârea, neliniştea, blazarea, 
neputinţa etc. le transmitem chiar şi atunci când nu le dorim. 


Atributele fundamentale ale „omului comunicant” sunt surprinse în numeroasele studii şi 
cercetări întreprinse de Watzlawick, Adler, Rodman, De Vito (apud Ezechil, 2002, p. 8-9): 


- comunicarea este tranzacțională;, ea este un proces, iar componentele ei sunt 
interrelaționate: cei ce comunică acţionează şi reacționează în sinergie unul cu celălalt; 

- în orice situație interacțională comunicarea este inevitabilă, noi nu putem să nu 
comunicăm şi nici nu putem să nu răspundem la comunicare; 

- comunicarea este un proces ireversibil, ceea ce înseamnă că nu putem să anulăm ceea 
ce a fost comunicat; 

- comunicarea este simbolică, deoarece ea presupune un ansamblu de semne şi simboluri 
folosite în mod convențional şi depinde de acordul ce se stabileşte între cei ce comunică 
cu privire la regulile de comunicare; 

- comunicarea constă într-un sistem de semnale; când semnalele comunicate se contrazic 
unele pe celelalte, mesajele sunt contradictorii; 

- comunicarea presupune atât dimensiunea contextului (cu referire la cadrul exterior, 
social al comunicării), cât şi dimensiunea relaționării (privitor la conexiunile existente 
între vorbitor şi ascultător); 

- secvențele de comunicare sunt întrerupte pentru procesare, diferiţi indivizi împart 
secvențele de comunicare în mod diferit în stimulări şi răspunsuri; 

- comunicarea presupune tranzacții simetrice şi complementare; în relaţiile simetrice 
interlocutorii oglindesc fiecare comportamentul celuilalt, pe când în relațiile 
complementare, comportamentele sunt diferite, astfel încât comportamentul unuia 
serveşte ca stimul pentru comportamentul celuilalt. 


ie, 98 


Formele comunicării 


Comunicarea verbală 


Pentru a îmbunătăți eficiența comunicării verbalizate Hybels şi Weaver (1989, apud 
Pânişoară, 2004, p. 73) recomandă focalizarea atenţiei asupra următoarelor idei: 


> Ce dorim să comunicăm? Chiar dacă răspunsul pare simplu, nu trebuie să omitem faptul că, 
de multe ori, pornim o comunicare înainte de a fi reflectat îndeajuns la totalitatea 
ramificațiilor pe care comunicarea noastră le poate avea în percepția celuilalt; 


> Cum dorim să o facem? Mai precis, ce limbaj vom folosi, limbaj direct adaptat publicului- 


țintă; 


> Cui ne adresăm? Emiţătorul va ţine seama de experiența anterioară, directă a publicului cu 
astfel de mesaje. 


In context educaţional, aceste coordonate ale comunicării verbale iau forma unei „scale”, 
propusă de Danielson (apud Pânişoară, 2004, p. 74): 


Tabelul nr. 3 - Scala propusă de Danielson privind comunicarea 


NIVEL AL PERFORMANŢEI 
ELEMENT PR e. = A 
Nesatisfăcător De bază Competent Remarcabil 
Sunt clare Sunt clare pentru 
Modul de a F : i f r i 
i Sunt clarificate după pentru toți toţi cursanții şi 
conduce lecţia A a dat PAA A j 
i l Induce confuzie confuzia inițială a cursanții şi anticipează 
şi metodologia . : Ă i e 
Tn cursanților. elevilor sau sunt conțin un nivel posibilele 
aplicată de : . i P ; 
excesiv de detaliate. de detaliere neînțelegeri ale 
profesor , 
optim. acestora. 


Limbaj oral 
şi scris 


; . Limbajul verbal al 
Vorbirea profesorului A 
profesorului este la un 


este la un nivel sonor Vorbirea 


slab. 
Limbajul poate conţine 


nivel sonor acceptabil. | | 
A ` p profesorului Vorbirea 
Amândouă sunt ai . 
A este clară şi | profesorului este 
utilizate corect. 


multe erori gramaticale corectă. corectă şi 
Sr - Vocabularul este, de SS j 
sau de sintaxă; Vocabularul | expresivă, cu un 
; asemenea, corect, dar | ; 
vocabularul poate fi folosit este vocabular bine 


limitat sau nu este pa 
neadaptat, vag sau a „____„ | potrivit vârste ales, care 
toe . corespunzător varstei Pa 4 z : 
utilizat incorect, : | . şi intereselor | îmbogătțeşte lecţia. 
ori experienței 


inducând cursanților o NA : 
(cognitive, afective etc.) 


cursanților. 


stare de confuzie. i 
cursanților. 

Principii ale comunicării orale: 


* presupune un mesaj, mesajul trebuie să includă elemente de structură (bazale, pe care 
receptorul să-şi fundamenteze înțelegerea), elemente de actualitate, interes şi motivaţie 
pentru ascultător, elemente de feedback, elemente de legătură între părțile sale principale, 
claritate şi coerență internă etc.; 

e comunicarea orală presupune oferirea unor suporturi multiple de înţelegere a acestui 
mesaj: cel mai important este cel iconic, susținut de materiale adiționale care fac 
inteligibil şi credibil mesajul, pe de o parte, şi, pe de altă parte, de concordanța dintre 
mesajul verbal şi cel nonverbal, acesta din urmă văzut aici în rolul său de întărire; 

e comunicarea orală este circulară şi permisivă, în sensul că permite reveniri asupra unor 
informaţii, detalieri care nu au fost prevăzute atunci când a fost conceput mesajul; 

e comunicarea orală este puternic influenţată de situație şi ocazie (acelaşi mesaj poate fi 
receptat diferit de aceiaşi receptori, în funcție de dispoziția motivațională, factori de stres 
şi oboseală, condiţii favorizante sau nu ale contextului comunicării); 

e comunicarea orală este puternic influențată de caracteristicile individuale ale emițătorului 
(un profesor care este un bun orator va fi receptat într-o măsură mai extinsă de către 
elevii săi ca fiind bine pregătit); 

e comunicarea orală posedă şi atributele necesităţii (nevoia omului de a comunica), 
aleatoriului (comunicarea orală oferă o mare proporție de elemente întâmplătoare) şi 
nelimitării (comunicarea orală este practic nelimitată) etc. 


Unii autori (Stoica-Constantin, 2004, p. 51) includ în categoria limbajului verbal şi 
metalimbajul, care constă într-un mesaj implicit, ascuns în cuvinte şi fraze care par a spune 
altceva, un mesaj care trebuie descifrat, citit printre rânduri. Interlocutorul lasă impresia că îţi 
comunică ceva anume, dar îți dai seama că, de fapt, el ascunde o realitate, nişte idei sau atitudini 
pe care, din interes sau delicateţe, nu le dezvăluie în mod direct. Fiind o exprimare politicoasă, 
metalimbajul atenuează şocul, reduce frustrarea la primirea informaţiei neplăcute şi menajează 
stima de sine a receptorului. Metalimbajul este tot mai mult folosit în viața cotidiană, mai ales 
urbană, şi în exprimările oficiale. 


Comunicarea paraverbală 


Include viteza cu care vorbim, ridicarea sau scăderea tonului, volumul, folosirea 
pauzelor, calitatea vorbirii. Tonul real al vocii poate fi descoperit dimineaţa, după trezire. Cu 
fiecare oră ce trece, oboseala distorsionează timbrul şi înălțimea vocii. În 1965, Kasl şi Mahl 
(apud Pânişoară, 2004, p. 77) au arătat că, dacă ne aflăm într-o stare puternic emoţională (furie 
sau îngrijorare), vom face mai multe greşeli de exprimare, ne vom bâlbâi sau vom face mai 
multe pauze urmate de interjecții ca „ăăă” decât facem de obicei. Interlocutorul nostru va resimţi 
aceste elemente şi va reacționa la ele. Incluzând paralimbajul în ansamblul elementelor de 
comunicare nonverbală, Argyle, Alkema şi Gilmour (2003, apud Pânişoară, 2004, p. 77) au 
efectuat un experiment în urma căruia au concluzionat că oamenii reacționează cu o probabilitate 
de cinci ori mai mare la indiciile nonverbale decât la cele verbale (astfel, când comunicarea 
nonverbală o contrazicea pe cea verbală, subiecții experimentului aveau tendința de a ignora 
cuvintele). 

Viteza cu care vorbim nu reprezintă o valoare dată; astfel, nu există un anumit ritm al 
expunerii care să facă eficientă comunicarea. Un bun comunicator va şti să varieze această viteză 
în funcție de receptorii mesajului şi de mesajul propriu-zis. De obicei, la începutul expunerii se 
foloseşte un ritm mai lent, de introducere, care creşte în intensitate pentru a ilustra mai bine 
importanța sau dinamismul miezului mesajului. 


Ridicarea sau scăderea tonului şi volumul reprezintă, la rândul lor, factori variabili între 
câteva limite, în sensul că un ton ridicat poate să sune neplăcut/ strident, sau un volum prea 
scăzut poate să oblige ascultătorul la un efort suplimentar, care să îi micşoreze aria temporală la 
care poate să dezvolte o atenţie maximă; astfel, anumite părți ale mesajului pot fi subliniate prin 
aceste variaţii de ton şi de volum. 


Când toţi aceşti factori sunt adiționali cuvintelor, ei pot schimba înţelesul a ceea ce dorim 
să transmitem. lată de ce trebuie remarcat că numai în mod arbitrar sau în scop funcțional- 
didactic putem separa comunicarea verbală de cea nonverbală, ele aflându-se pe un continuum 
extrem de flexibil; într-adevăr, un mesaj este mai credibil şi suportă o înţelegere mai profundă 
atunci când, în transmiterea lui, suporturile verbal şi nonverbal se îmbină eficient. 


Comunicarea nonverbală/ corporală 


Funcţiile comunicării nonverbale sunt (Hybels, Weaver, 1989; DeVito, 1988, apud 
Pânişoară, 2004, p. 84): 


e comunicarea nonverbală are menirea de a o accentua pe cea verbală; astfel, profesorul 
poate întări prin anumite elemente de mimică sau de gestică importanţa unei anumite 
părți din mesajul transmis în timpul orelor; 

e comunicarea nonverbală poate să completeze mesajul transmis pe cale verbală; să ne 
închipuim, spre exemplu, acelaşi material înregistrat şi audiat apoi de elevi şi, în al doilea 
caz, prezentat de cadrul didactic la propriu; anumite părți ale mesajului verbal pot astfel 
nu doar să fie accentuate, ci, mai mult, ele pot fi completate fericit cu un impact 
considerabil asupra sporirii motivației învățării; (alte exemple: cineva care spune o glumă 
zâmbeşte în timp ce face acest lucru, cineva care anunţă o veste tristă are o mimică în 
concordanță cu aceasta); 

comunicarea nonverbală poate, în mod deliberat, să contrazică anumite aspecte ale 

comunicării verbale; atunci când, spre exemplu, trebuie să efectuăm o critică, un zâmbet 

care contravine aspectului negativ al mesajului verbalizat poate să instaureze o atmosferă 
pozitivă şi relaxantă care să facă - aparent paradoxal - critica mai eficientă în urmărirea 
scopurilor acesteia privind schimbări comportamentale la nivelul persoanei mustrate (nu 


trebuie însă să omitem faptul că această funcție a comunicării nonverbale este variabilă 
deoarece, în lipsa unei folosiri judicioase a ei, existenţa unor contradicții între mesajele 
verbale şi cele nonverbale poate face comunicarea necredibilă, introducând elemente de 
confuzie); 

+ o altă funcţie a comunicării nonverbale este aceea de a regulariza fluxul comunicațional 
şi de a pondera dinamica specifică comunicării verbalizate; 

e comunicarea nonverbală repetă sau reactualizează înţelesul comunicării verbale, dând 
astfel posibilitatea receptorului comunicării să identifice în timp real un îndemn aflat în 
„spatele” unei noţiuni/ afirmaţii; 

+ în sfârşit, elemente ale comunicării nonverbale pot să substituie aspecte ale comunicării 
verbale (spre exemplu, atunci când, printr-un gest, profesorul îi indică unui elev să 
răspundă). 


Informaţiile corporale ale limbajului nonverbal se transmit prin indicii de două categorii 
(Stoica-Constantin, 2004, pp. 54-57): 


e statice (înfăţişarea, aparenţa): structura corpului, fizionomia, ridurile, 
îmbrăcămintea, machiajul; 

e de mişcare: mimica (expresiile feţei în mişcare, privirea), pantomima (gesturi şi 
mişcări ale braţelor, umerilor, posturii capului, gâtului), mirosuri, pipăit. 


Importantă este orientarea şi focalizarea privirii, care dau informaţii despre gradul de 
apropiere resimţit de interlocutor. El poate aborda privirea oficială, rezervată şi respectuoasă 
(fixată undeva la baza nasului, între sprâncene), de anturaj, între prieteni, colegi, persoane 
apropiate (privirea oscilează sau este difuz orientată între ochi şi gură), sau intimă, erotică 
(privirea baleiază între ochi şi baza gâtului sau chiar mai Jos). Se mai referă apoi şi la durata 
privirii. Durata optimă a fost denumită de un sociolog „durata morală a privitului”. 


In cultura occidentală, a noastră inclusiv, vom privi interlocutorul în ochi, dar nu mai 
mult de 50-60% din durata convorbirii şi nu mai mult de 5 secunde odată, iar într-un context de 
afaceri, contactul vizual este semn al încrederii. 


Distanţele interpersonale sau zonele (intimă, personală, socială, publică) au fost stabilite 
de Hall (1966) şi sunt următoarele: zona intimă (15-46 cm), personală (46-122 cm), socială 
(1,22-3,60 m) şi publică (peste 3,60 m). 


Cel care se apropie mai mult decât cere buna-cuviinţă şi confortul psihologic (sub 50 cm) 
o face pentru că: 


1. nu are uzul relaţiilor sociale, este needucat sau insensibil la aceste aspecte; 
2. ne simte mai apropiaţi decât îl simțim noi sau decât este cazul; 
3. vrea să ne intimideze şi să ne dezarmeze psihologic. 


În cadrul educaţional, sistemul oferit de Galloway (apud Pânişoară, 2004, p. 84), 
prezentat în următorul tabel, privind comportamentul nonverbal în clasă, se constituie într-un 
instrument util, la îndemâna fiecărui cadru didactic, în observarea propriului comportament 
nonverbal şi, mai ales, a rezultatelor acestuia, a modului în care influențează implicarea şi 
dezvoltarea interesului elevilor şi, în ultimă instanță, performanţa şcolară. 

Tabelul nr. 4 - Sistemul lui Galloway privind comportamentul nonverbal al profesorului 


1. Congruent 
Comportamentul nonverbal este în 
concordanță cu cel verbal, nu există 
mesaje limbajul trupului 
demonstrând un nivel echivalent cu 
sentimentele. 


i 9 
„mixte, 


1. Incongruent 

Comportamentul nonverbal îl contrazice 
pe cel verbal; spre exemplu, profesorul 
zâmbeşte când este supărat. Limbajul 
trupului este supracontrolat. Sentimentele 
sunt arareori arătate. 


2. Superficial 


Influența | 2. Instrumental Comportamentul nonverbal al profesorului 
directă | Profesorul utilizează ideile elevilor, nu indică un interes autentic pentru ideile 
nonverbalul fiind consistent încurajat. | elevilor (spre exemplu, plictiseala din 
expresia lui facială). 
3. Personal 
E i 3. Impersonal 
Profesorul menţine contactul vizual i i l 
DA : A i Profesorul evită contactul vizual; spre 
față în față, fiind „conectat” cu SERIE 
y Ka si i | exemplu, vorbeşte cu ochii în podea saul 
întreaga clasă şi menţinând o distanță : . p iasă 
; S pa menține o distanță excesivă. 
„psihologică” confortabilă. 
iki 4. Nesenzitiv 
4. Senzitiv Eas E 
, aa f Profesorul „zumzăie”, pas cu pas, cu mici 
Tonul, ritmul vorbirii sunt proiectate i ab A 2 ici A 
că variaţii în ton şi păstrând un paravan la 
pentru a menţine interesul elevilor. i l 
replicile elevilor. 
5. Implicat Pi y aoi 
ʻ 5. Indepărtat/ neimplicat 
Influența | Comportamentul nonverbal sa sia) . 
E a aall DOR SIE Ă „| Comportamentul nonverbal indică elevilor 
indirectă | încurajează participarea elevilor în 


clarificarea direcțiilor şi regulilor. 


evitarea participării. 


6. Stabil 
Comportamentul nonverbal este 
concordant cu un limbaj ferm în 


controlarea conduitelor negative. 


6. Sever 
Comportamentul nonverbal este sever, 


agresiv, încercând să intimideze elevii. 


Comunicarea didactică 


Domeniul educaţional este un compartiment esenţial al organizării sociale şi al culturii, în 
care se regăsesc toate caracteristicile comunicării general-umane, iar notele distinctive ale 
comunicării educaţionale le dă faptul că este influențată în forme, mijloace şi conținut de 
scopurile specifice acestui domeniu de activitate. 


Este evident că fiecare element al schemei generale de comunicare (personajele, distanța 
dintre ele, aşezarea, canalul de transmitere a mesajului, cadrul şi contextul instituțional, tipul de 
cod, situaţia enunțiativă, repertoriile active sau latente, retro- acțiunile, factorii de bruiaj) este 
influenţat de specificul instituțional şi de logica proprie activităţii de învăţare ca modalitate de 
instruire şi educare. 


s37- 


Se pot sintetiza astfel câteva caracteristici ale comunicării specifice domeniului 
educaţional (Ezechil, 2002, pp. 38-40): 


+ Procesul comunicării interumane se întemeiază pe o relație intersubiectivă; ea se stabileşte între 
două entități complexe care acționează şi reacționează mai mult sau mai puțin conştient una 
în raport cu cealaltă. 

+ Fiecare dintre partenerii relaţiei educaţionale participă la interacțiune cu întreaga personalitate 
(este vorba despre caracteristicile ce derivă din particularitățile de vârstă, experiență, mediu 
de proveniență, grad de cultură şi instrucție, mentalități şi stereotipii în relaționare). 

+ Relaţiei de comunicare de tip şcolar îi este caracteristică inegalitatea partenerilor (ca vârstă, ca 
experienţă, ca nivel de cunoştinţe posedate, ca putere etc.); cu toate acestea, adultul poate fi 
deficitar sub aspectul competenţei de a comunica în aceeaşi măsură ca şi novicele dacă nu 
acordă o atenţie specială comportamentului său comunicativ. 

e Relaţia pedagogică e centrată ca sarcini pe copil/ tânăr, iar ca putere pe adult. Din această 
cauză există riscul ca educatorul să-şi asume un rol de emitent, dominant, iar elevul să-şi 
asume un rol de receptor, pasiv. 

e Dat fiind specificul organizaţiilor şcolare în acest context, se operează în acelaşi timp cu 
semnificaţii şcolare şi cu semnificaţii neşcolare. Aceasta înseamnă că partenerii emit, unii în 
raport cu alţii, atât mesaje cu conţinut informațional (cunoştinţe), cât şi mesaje cu conţinut 
interpersonal (emoţii, stări, atitudini). Modalităţile de emisie-recepţie sunt şi ele 
diversificate: verbale, paraverbale şi nonverbale. Mesajele cu caracter interpersonal însoțesc, 
definesc şi nuanţează mesajele cu caracter şcolar. 

+ Pentru stabilirea unei relaţii de comunicare autentice este necesar ca interacţiunea să funcţioneze 
după principiile circularității, ceea ce înseamnă crearea unor permanente oportunități de feed- 
back (fiecăruia dintre parteneri - unul în raport cu celălalt şi fiecăruia în parte - în raport cu 
desfăşurarea proceselor de instruire şi educaţie). Se conturează tot mai mult ideea proiectării 
activităților şcolare în conformitate cu cerințele unei didactici comunicative care tinde să 
dezvolte ceea ce în mod obişnuit numim o „didactică psihologică”. 

e Actorul principal care declanşează, menţine şi controlează aceste interdependențe este 
educatorul care, prin calitatea intervențiilor sale, demonstrează competență comunicativă şi 
induce elevilor săi abilitatea de a comunica. 

+ Personalizarea comunicării face ca acelaşi cadru instituțional, acelaşi conţinut formal 
(programă, manual), acelaşi potenţial uman (clasa de elevi) să fie explorate şi exploatate 
diferit şi cu rezultate diferite. 


Comunicarea didactică, numită şi „comunicare educaţională de tip şcolar" (Ezechil, 2002, 
pp. 44-54) se referă din punct de vedere al conţinutului la schimbul informațional al mesajelor 
cu caracter şcolar. 


Deşi procesul este elaborat şi condus de către profesor, el trebuie să corespundă 
capacităţii elevilor de preluare, prelucrare, dezvoltare a mesajelor sale. Astfel, profesorului îi 
revine sarcina de a proiecta şi dirija atât circuitul conţinuturilor şcolare, cât şi pe cel al 
conţinuturilor afectiv-emoţionale şi atitudinale. Iată de ce „circularitatea relației profesor-elev 
este condiționată de efortul persuasiv al profesorului în direcția conținutului, iar prinderea 
elevului în circuitul comunicaţional este condiționată de efortul empatic al profesorului în 
direcţia partenerului” (Ezechil, 2002, p. 50). 

În procesul comunicării didactice se produc anumite efecte atât în plan personal, cât şi în 
plan interpersonal. Ele pot fi de ordin cognitiv (intelectuale), afectiv (emoţionale sau atitudinale) 
şi/ sau psihomotor având fie un caracter explicit, manifest, fie unul mai puţin vizibil, neexplicit. 


Profunzimea efectelor comunicării se datorează faptului că în comunicarea didactică 
schimbul informaţional şi interpersonal se realizează între subiecți şi nu între două surse 
materiale. Aşadar, comunicarea didactică are un caracter psihosocial şi este dominată de 
aspecte de ordin relațional şi interacțional importante atât pentru producerea schimbului 
informaţional din planul cunoştinţelor, cât şi a celor din planul stărilor şi atitudinilor. Toate 
aceste conţinuturi sunt greu de conştientizat în momentul derulării lor fireşti, în clasă, dar ele 
influențează şi afectează atât sfera subiectivă a partenerilor, cât mai ales calitatea interacțiunilor 
cu caracter şcolar. 


Coerenţa comportamentală este în fapt tehnica didactică (aici, tehnicile de comunicare). 
Acest concept redă în esență faptul că, prin stabilizarea unor manifestări comportamentale ele 
devin previzibile, creând posibilitatea comparării, evaluării şi selectării lor după criterii de 
eficiență pentru a servi apoi drept referință în procesul formării profesionale şi al optimizării 
practicilor şcolare ale profesorului. 


Capacitatea de a convinge (sau forţa persuasivă) intră în categoria comportamentelor 
definitorii pentru aptitudinea pedagogică. Unii oameni o deţin în mod natural, alții o câştigă mai 
greu, dar toți o dorim pentru avantajele pe care ni le conferă în raporturile interpersonale sau în 
domeniul profesional. 


Vorbirea persuasivă se adresează unei nevoi fireşti pe care o are orice individ privitor la 
acceptarea unei informaţii când sursa este credibilă sau privitor la asimilarea a ceva nou doar 
atunci când noutatea poate fi integrată în experiența anterioară în domeniu. De aceea, o astfel de 
vorbire netezeşte calea pentru preluarea unui conţinut cu caracter informativ. 


Cea mai importantă atitudine care influenţează favorabil schimbul informațional şi 
interpersonal este considerat de autoarea Ezechil a fi implicarea partenerilor: profesorul să se 
implice pentru a reuşi să-l schimbe pe elev (şi să fie el însuşi dispus să se schimbe dacă prin 
comportamentul său circuitul informațional şi interpersonal este blocat), iar elevul să se implice 
pentru ca schimbarea programată de profesor să aibă loc. 


Empatia este starea psihică de rezonanță, de comunicare afectivă cu semenul. Ea ajută la 
identificarea şi înţelegerea psihologiei altei persoane. După unii autori, ea este identificabilă cu 
inteligența socială, iar după alții cu inteligenţa emoţională. Ea nu se reduce la simpla 
recunoaştere a stărilor emoționale, ci înseamnă a acţiona în funcţie de ele. Din punctul de vedere 
al elevului, empatia redă „procesul care conduce copilul să gândească ca şi cum caracteristicile 
unei alte persoane sau grup de oameni ar aparține şi lui” (apud Ezechil, 2002, p. 77). 


Pentru profesor înseamnă o coborâre la nivelul de gândire şi simţire a copilului, o 
transpunere mentală, imaginativă cu scopul de a-l înțelege şi a-l ajuta, atât prin modul de tratare 
a conţinutului, cât şi prin maniera de abordare psihoafectivă. 


Iată de ce atingerea scopurilor educaţionale/ didactice este influenţată de calitatea actelor 
de comunicare, iar a fi un bun profesor (în orice domeniu al artei şi ştiinţei) înseamnă a avea şi 

competenţe comunicaţionale, unele dintre ele înnăscute, iar altele dobândite mai ales prin voinţă 
şi efort pedagogic. 


Profesorul cu vocație reuşeşte să-şi perfecționeze permanent conduita 
comunicațională datorită faptului că „nu tot ce intenționăm reuşim să spunem, nu tot ce 
spunem se aude, nu tot ce se aude se şi înțelege, se înțelege şi ce nu spunem, iar ceea ce se 


înțelege nu depinde numai de noi ce devine” (Şoitu, apud Bălan, Boncu, Cosmovici, Cucoş 
coord., 1998, p. 243). 

Dinamica procesului de predare-învăţare în educație fizică şi sportivă 


Proiectarea conţinuturilor operaţionale 


Acest subcapitol se referă la construirea proiectului didactic pentru activitatea curentă 
(lecţia de educaţie fizică şi sportivă). 


Proiectul didactic se elaborează pentru activităţile curente de educaţie fizică şi sport, între 
care lecţia este cea mai frecvent întâlnită în practică. De aceea, trebuie să reflectăm asupra 
denumirii acestui document de planificare. Nu ar fi exclusă posibilitatea să-l numim „planul 
activităţii curente”. În literatura de specialitate, documentul care ordonează momentele lecţiei se 
numeşte în diferite feluri: 


e plan de lecţie; 

e proiect de lecție; 

e proiect didactic; 

e proiect de tehnologie didactică; 
e scenariu didactic; 

e fişă tehnologică a lecţiei. 


Proiectarea este specifică celor mai multe domenii de activitate umană. În învățământ, 
proiectarea se realizează de cadrele didactice în scopuri instructiv-educative sau "didactice". Unii 
pedagogi de profesie, localizând proiectarea didactică numai la nivelul lecţiei, au avansat ideea 
existenței unui algoritm procedural, care corelează patru întrebări esenţiale într-o ordine tipic 
algoritmică. Aceste întrebări esențiale sunt următoarele: 


1. Ce vei face? 

2. Cu ce vei face? 

3. Cum vei face? 

4. Cum vei şti dacă ceea ce trebuie făcut a fost făcut? 


Întrebările trebuie puse numai în această ordine, iar răspunsurile la întrebări trebuie să fie 
precise. Specialiştii spun că întrebările sunt etape iar soluţiile la răspunsuri sunt operaţii ale 
fiecărei etape. Ordinea executării lor este mereu aceeaşi, chiar dacă - uneori — sunt necesare 
unele reveniri, îmbunătăţiri. 


Etapa | 


Unii o consideră ca fiind cea mai importantă, deoarece de ea depind celelalte etape, în 
sensul eficienței lor. Operaţiile specifice acestei prime etape vizează identificarea şi 
dimensionarea obiectivelor. 


Precizarea clară a obiectivelor este condiția fundamentală a proiectării didactice corecte. 


Obiectivele trebuie să fie concrete, să fie măsurabile, să fie în concordanță cu programa 
de specialitate şi - mai ales - să fie compatibile cu timpul avut la dispoziție pentru realizarea lor. 

Obiectivele sunt subordonate temelor de lecţie. Temele lecției se extrag din cadrul 
unităților de învăţare, însă se impun câteva precizări (Cârstea, 2000, p. 178): 


- atletismul, gimnastica, baschetul, fotbalul, handbalul, voleiul etc. nu sunt teme, ci 
domenii din care se iau temele; 


- jocurile de mişcare sau bilateral-sportive, ştafetele, parcursurile/traseele aplicative etc. 
nu sunt teme, ci mijloace sau modalităţi de realizare a unor teme; 


- circuitul, organizarea pe staţii, etc. nu sunt teme, ci procedee metodice de exersare. 


Câteva reguli pentru formularea obiectivelor la educația fizică şi sportivă şcolară şi unele 
exemplificări (după Cârstea, 2000, p. 179): 


Pentru calitățile motrice în postură de teme, obiectivele vizează "dezvoltarea/educarea", 


"îmbunătăţirea" sau "verificarea" uneia sau mai multor forme de manifestare, subliniindu-se şi 
nivelul de localizare (membre superioare şi/sau inferioare, trunchi, abdomen, spate, întregul corp 
etc.). 


Exemplificări: 

Tema: Viteza 

Obiectivul: Dezvoltarea/educarea indicilor vitezei de reacție la nivelul întregului corp şi a 
vitezei de deplasare pe distanțe medii (30-40 m). 

Tema: Îndemânarea 

Obiectivul: Îmbunătăţirea preciziei de aruncare a obiectelor uşoare, în ţinte fixe, cu fiecare 
membru superior. 

Tema: Forța 

Obiectivul: Dezvoltarea/educarea forței dinamice la nivelul principalelor grupe musculare. 


Pentru deprinderile şi/sau priceperile motrice în postură de teme obiectivele trebuie să 
vizeze etapa învăţării motrice (însuşire primară, consolidare, perfecționare sau verificare) şi 


accentul care se pune pe una sau mai multe faze din execuţia tehnică, tactică sau tehnico-tactică. 


Exemplificări: 

Tema: Săritura în lungime cu elan din alergare 

Obiectivul: Consolidare, cu accent pe etalonarea elanului ("bătaie" într-un spațiu delimitat cu 
piciorul cel mai puternic). 

Tema: Stând pe cap 

Obiectivul: Consolidare, cu accent pe formarea triunghiului echilateral al punctelor de sprijin şi 
pe ridicarea corectă a centrului de greutate şi a membrelor inferioare. 

Tema: Dribling multiplu printre obstacole (la baschet). 

Obiectivul: Consolidare, cu accent pe protejarea corespunzătoare a mingii în funcţie de obstacol. 


Pentru acţiunile curente (cum este şi lecţia), obiectivele se mai numesc şi scopuri 
imediate, adică obiective operaţionale. De aici se deduce că pot exista şi obiective 
neoperaţionale, scopuri mai îndepărtate, care depăşesc cadrul unor activităţi curente, realizându- 
se prin „însumarea” în timp a obiectivelor operaţionale. 

Etapa a Il-a 


Această etapă constă în stabilirea - prin analiză - a resurselor umane şi materiale de care 
se dispune pentru desfăşurarea lecţiei. De aceea, această etapă se mai numeşte şi de "analiză a 
resurselor". În principiu, nu există decât trei resurse importante: 


a) conţinutul învăţării (informaţii, exerciții, probleme); 
b) capacitățile de învăţare (psihologia celor care învaţă, interes, aptitudini, motivație etc.); 
c) condițiile concrete (de timp, spațiu, aparatură). 


Primele două resurse sunt oarecum subiective: resursa a) se află în "dotarea" 
profesorului, iar resursa b) se află în "dotarea" elevului. Doar resursa c) este oarecum obiectivă. 
Mulţi profesori, şi de educaţie fizică şi sport, fiindcă nu corespund resursele, modifică 
obiectivele, în loc să "procure" resursele sau să le adapteze la obiective. La modul concret, 
operaţiile specifice acestei etape a II-a sunt: 


- analiza calității „ materialului” uman cu care se va lucra (clasele de elevi, în cazul 
nostru); 
- analiza condițiilor materiale concrete. 


Etapa a III-a 


Această etapă, care cuprinde cele mai multe operații, vizează stabilirea strategiilor 
optime, adică a unor sisteme coerente de metode, materiale şi mijloace ("cei trei M") pe baza 
cărora să se atingă obiectivele propuse pentru lecţia respectivă. În această etapă este inclusă şi 
dozarea efortului. Unii definesc această etapă ca pe una ce stabileşte esenţa "scenariului 
didactic", care este un instrument eficace pentru evitarea hazardului în lecţie. Dar, trebuie să 
înțelegem că nu se poate prevedea şi planifica totul. Trebuie lăsat suficient loc spontaneității şi 
creativității elevilor. 


Etapa a IV-a 


Este considerată crucială şi se concretizează prin ultima operație a proiectării didactice. 
Se mai numeşte şi "evaluarea eficienţei activității curente". Această etapă este centrată pe 
elaborarea unui sistem de metode şi tehnici de evaluare, care să fie în concordanţă cu obiectivele 
operaţionale şi conținuturile fixate. În consecință, aceste metode şi tehnici trebuie să fie 
funcționale pentru lecţia care se proiectează, să "măsoare" nivelul de realizare a obiectivelor 
operaționale propuse. 


În educaţia fizică şi sportivă şcolară conţinutul şi metodologia elaborării proiectului 
didactic pot fi analizate numai prin corelație cu etapele şi operațiile proiectării didactice. Pot fi 
menționate, pe ansamblu, doar patru acțiuni/"operaţii” principale ale profesorului - specialist, 
care implică multe alte acțiuni/"operaţii" secundare. 


sA 


Acțiunea — operația” — I 


Constă în precizarea obiectivului operațional subordonat fiecărei teme abordate în lecţia 
care se proiectează (şi care se desfăşoară după-amiază sau mâine!). Concret, profesorul - 
specialist trebuie să completeze partea din dreapta planului de lecție cu temele şi obiectivele 
lecției. 


Cele mai multe probleme apar la stabilirea obiectivului operațional subordonat fiecărei teme 
abordate în lecție, mai ales dacă nu se înțelege în întregime relația "temă - obiectiv". 


Tema rămâne aceeaşi pe parcursul ciclului tematic. Obiectivul reprezintă ceea ce trebuie 
să se realizeze din tema respectivă în fiecare lecție. Se poate menţine acelaşi obiectiv operațional 
în maximum două-trei lecții succesive, dar sunt şi situații în care obiectivul operațional se 
schimbă, pentru tema respectivă, de la o lecție la alta. 


Acțiunea - „operaţia ” - a Il-a 


Este reprezentată de consemnarea resurselor umane şi materiale specifice, adică a aşa - 
numiților "indicatori de recunoaştere şi analiză" a lecției. Această consemnare se face - de regulă 
- în partea din stânga planului de lecție: 


Unitatea şcolară 

Clasa de elevi 

Efectivul (M___F__) 
Data 

Locul de desfăşurare 
Instalaţiile, aparatele şi materialele didactice specifice (care şi câte?) 


Este important să reținem că unii indicatori sunt extrem de semnificativi pentru 
acțiunile/"operaţiile" următoare ale proiectării didactice în domeniu. Este vorba de compoziția 
numerică după criteriul sexului, dimensiunile locului de desfăşurare, nominalizarea instalațiilor, 
aparatelor şi a materialelor didactice specifice şi stabilirea cantității necesare din fiecare. 


Acțiunea - „operaţia ” - a II-a 


Constă în completarea, de către profesorul - specialist, a rubricilor specifice planului de 


lecţie: 
Tabelul nr. 5 — Tabelul corespunzător planului de lecţie 
Veriga 
Partea , 8 : g Formatii de lucru şi Alte 
A lecţiei şi Conţinut Dozare STONE : tura 
lecţiei ? . i indicații metodice consemnări 
i durata ei > 

> La rubrica „Părţile lecţiei” se nominalizează, prin cuvinte partea de lecției în ordinea 
succesiunii lor (din cele patru părți ale lecției); 

> La rubrica „Verigi şi durată” se nominalizează, prin cuvinte, verigile în ordinea succesiunii 
lor şi se menţionează timpul alocat (în minute), astfel încât prin însumare să rezulte durata 
integrală a lecției. 

> La rubrica „Conţinut” se consemnează, în succesiunea lor, mijloacele, metodele şi 
procedeele metodice preconizate pentru fiecare verigă. Pentru verigile tematice, sistemele de 
acţionare sunt preluate din planul semestrial. Se impune precizarea că trebuie consemnat 
fiecare sistem de acţionare (ex. „alergare cu genunchii sus”, „alergare cu joc de gleznă”, 
etc.) şi să nu se consemneze "grupe" de sisteme ("exerciţii de mers", "exerciţii de alergare”, 
"exerciții de front şi formații" etc.). Se poate accepta ideea consemnării doar a "grupelor" de 
exerciţii atunci când se elaborează o schiţă de plan de lecţie. 

> La rubrica „Dozare” se consemnează, pentru fiecare element de la rubrica "Conţinut", 
varianta cea mai funcțională, dacă este posibilă alegerea dintre mai multe variante. Se 
recomandă, de exemplu, ca exercițiile care implică deplasarea în spaţiu a elevilor să fie 
dozate prin repere de tipul: lungimilor (L.) sau lăţimilor (1.) locului de desfăşurare a lecţiei, 
diagonalelor (D.), tururilor (şi nu "turelor”!) de teren sau de sală etc., deoarece acestea sunt 
mai uşor de reţinut de către profesor, prin comparaţie cu dozarea în unități de timp (secunde 
sau minute) sau în unități de spaţiu (metri, de regulă). Pentru sistemele de acţionare din 
verigile tematice se preia dozarea prevăzută în anexa planului calendaristic semestrial. 

> La rubrica „Formaţii de lucru, modalităţi de exersare şi indicaţii metodice” se 
consemnează, aşa cum rezultă şi din denumire, următoarele: 

e formația de lucru, nominalizată prin cuvinte sau reprezentată grafic, pentru fiecare 
element de conținut; păstrarea formației de lucru anterioare se marchează prin 
ghilimele; 

e modalitatea concretă de exersare, din formaţia de lucru preconizată; 

e indicaţiile metodice, atunci când este cazul; 

o a nu se confunda indicațiile metodice cu unele aspecte care țin de execuţia 
corectă a actelor sau acțiunilor motrice, de tipul: "spatele drept", "braţele 
întinse", "privirea înainte", "coatele lângă trunchi" etc.; 

o indicațiile metodice pot viza tratarea diferențiată a elevilor, autonomia 
elevilor, unele teme pentru acasă sau verificarea lor; autoorganizare - 
autoconducere - autoapreciere etc. 

> Rubrica „Alte consemnări” (fostă "Observaţii”) se completează, dacă este cazul, numai 
după desfăşurarea lecţiei, menționându-se "abaterile" de la ceea ce s-a prevăzut în plan şi 
cauzele acestora. 


Acțiunea - „operaţia "a IV — a 


Este ultima şi constă în stabilirea modalităților concrete de evaluare a nivelului de îndeplinire 
a obiectivelor operaţionale specifice lecţiei care se proiectează. Pentru consemnarea acestor 
modalități, în cazul stabilirii lor de către profesorii-specialişti care se „respectă”, nu există rubrică în 
planul de lecție. Momentan, ele ar putea fi consemnate la ultima rubrică (Alte consemnări). 

Evaluarea activităţii în educaţie fizică şi sportivă 


În sens larg, prin evaluare înţelegem o activitate prin care sunt colectate, asamblate şi 
interpretate informaţii despre starea, funcționarea şi/sau evoluţia viitoare probabilă a unui sistem 
(fie acesta un elev, student, cadru didactic, instituţie sau sistem de învăţământ) activitate a cărei 
specificitate este conferită de unele caracteristici: 


- este înţeleasă ca o componentă stabilă a procesului de învățământ, având preponderent un rol 
reglator atât pentru activitatea de instruire a elevilor cât şi pentru îmbunătățirea strategiilor 
didactice; 

act necesar şi obligatoriu în conducerea unui proces; 


are obiective precise; 

se desfăşoară pentru cunoaşterea rezultatelor subiecților, a progresului realizat; 
cunoaşterea subiecților este un proces permanent, ritmic şi evolutiv; 
finalizarea sa duce la optimizarea procesului instructiv-educativ; 

eficienţa lui creşte dacă se realizează multidisciplinar; 

stă la baza dirijării (corectării) acestui proces. 


Fazele evaluării sunt: verificarea; aprecierea; notarea. 


Verificarea: 


act didactic care evidențiază volumul şi calitatea cunoştinţelor şi abilităților la un moment dat; 

- este actul prin care subiectul este supus unei probe în scopul aprecierii pregătirii sale din punct 
de vedere cantitativ şi calitativ în raport cu sarcina propusă; 

- uneori probele sunt însoțite şi de norme (baremuri) care exprimă cifric scala valorică a probei; 
- natura probelor este diferită; 

- se realizează în procesul instructiv-educativ în mod curent şi periodic. 


Aprecierea: 


- reprezintă o judecată de valoare cu caracter de ierarhizare unor valori pe baza comparaţiei; 
- act didactic de estimare a valorii, nivelului, performanțelor, capacităților la un moment dat; 
- acesta constituie o formă de reflectare a realităţii obiective în conştiinţa profesorului; 
- urmează verificării şi este necesară pentru a lua decizii optime; 
- dacă rezultatele sunt măsurabile, aprecierea este obiectivă (adevărată); 
- dacă ele sunt mai puţin măsurabile (este cazul elementelor tehnice şi tactice) aprecierea este 
subiectivă; 
- în acest caz depinde de: 
> pregătirea profesională; 
> experienţa didactică; 
> modelul de execuţie a probei; 
uneori imaginea modelului poate fi denaturată, falsă; 
aceasta este curentă şi intră în algoritmul conducerii lecției. 


Notarea: 


- act didactic în care se măsoară şi se validează rezultatul pregătirii elevului, care este reprezentat 
sintetic prin simboluri convenționale (note sau calificative); 
- este rezultatul unității dialectice dintre verificare şi apreciere; 

- se materializează prin acordarea de note sau calificative; 
- nota este o cifră de la 1 la 10 şi ea trebuie să fie obiectivă şi să îndeplinească mai multe funcții, 
care sunt şi ale evaluării. 


Definiţia notei: 


- nota este expresia unei măsurători, o cifră sau un calificativ care trebuie să reprezinte ce ştie şi 
ce poate un elev; 


- nota trebuie sa fie cât mai obiectivă. 
Principalele funcţii ale notei : 


- didactică: 
e cât a recepționat subiectul şi cum a fost transmisă informaţia; 


totul trebuie raportat la cerințele programei; 


reper pentru optimizarea procesului de instruire; 


aceasta trebuie să fie individualizată adică să reflecte particularitățile biomotrice, 
starea de sănătate, nivelul aptitudinilor, precum şi progresul realizat de elev pe o 
anumită perioadă de timp. 

- educativă: 


e să determine la subiecţi o atitudine activă, conştientă, pozitivă; 

e să nu fie o cale de îîndepărtare; 

e să fie motivată valoarea notei; 

e nota este optimă când se găseşte la congruenţa trinomului profesor — colegi — subiect. 


- socială: 
e să cuprindă evoluția ulterioară optimă a absolventului prin aplicarea celor îînsușite în 
viața socială; 


Factori de distorsiune în evaluare 


Erorile de natură procedurală se referă în esenţă la acea categorie de factori distorsionanţi 
care ţin pe de o parte de condiţiile tehnice şi procedurile efective de realizare a autoevaluării şi 
evaluării didactice, iar pe de altă parte de contextul educaţional concret în care are loc derularea 
acestor procese. 


Analizând această categorie de factori distingem, aşa după cum precizam anterior, 
existenţa a trei tipuri fundamentale de erori procedurale: 


a. eroarea instrumentală; 
b. eroarea încadrării globale; 
c. eroarea succesiunii; 


Anterior prezentării acestor tipuri de erori dorim să precizăm faptul că acțiunea acestora 
la nivelul realității educaționale este una conjugată, relația autoevaluare-evaluare suferind 
distorsiuni originare atât la nivelul condiţiilor tehnice de realizare a autoevaluării şi evaluării 
didactice cât şi la cel al contextului educațional în care acestea se desfăşoară. 

Eroarea instrumentală 


Eroarea instrumentală se referă la aspectele distorsionante ale relaţiei autoevaluare- 
evaluare care se datorează unor inadvertențe sau inconsecvențe în organizarea şi desfăşurarea 
celor două procese amintite anterior. 


Avem în vedere în acest context două surse de eroare, ambele determinate de fenomenul 
substituirii temporale: obiectivele esențiale ale evaluării sunt înlocuite în timp cu obiective de 
ordin secundar, iar criteriile secundare fie pot lua locul celor principale fie sunt inadecvat mixate 
cu acestea. 


Astfel, spre exemplu, atât elevul cât şi profesorul pot ajunge, din motive mai mult sau 
mai puțin justificate, în situaţia de a substitui obiectivele sau criteriile importante ale 
autoevaluării sau evaluării cu obiective sau criterii elaborate ad-hoc, inadecvate strategiei 
evaluative inițiale. 


Profesorul poate fi tentat să se ghideze în demersul său evaluativ după unele aspecte de 
ordin secundar sau doar corelative obiectivelor principale ale evaluării, cum sunt acuratețea sau 
sistematicitatea, iar acesta din urmă poate lua în autoevaluare drept criteriu fundamental efortul 
depus pentru pregătirea lecţiei respective. 


Dorim să precizăm în acest context faptul că luarea în considerare în autoevaluarea sau 
evaluarea didactică a unora dintre aspectele menționate anterior nu constituie erori în sine decât 
în măsura în care acestea sunt insuficient corelate cu obiectivele şi criteriile stabilite apriori ca 
fiind esențiale pentru derularea celor două demersuri. 


Eroarea încadrării globale 


Eroarea încadrării globale, cunoscută în literatura de specialitate şi sub numele de 
„efectul halo” se referă la aprecierea şi semnificarea performanţei şcolare efective prin 
extrapolarea şi corelarea acesteia cu performanţele şcolare globale ale elevului. Astfel atât elevul 
cât şi profesorul manifestă tendința de a face judecăţi valorice luând în calcul, pe lângă nivelul 
performanţei şcolare efective, o serie de factori, de regulă aparținând realităţii spațiului 
educațional. 


Ne referim în acest sens la faptul că, spre exemplu, notele anterioare ale elevului la 
materia respectivă sau la alte obiecte de studiu constituie adeseori un important reper de 
apreciere atât pentru demersul autoevaluativ al acestuia cât şi pentru evaluarea didactică realizată 
de către profesor. Fenomenul încadrării globale, deşi în esență acelaşi atât pentru elev cât şi 
pentru profesor, cunoaşte la nivelul subiecților acţiunii educaţionale forme de manifestare relativ 
diferite. 


Elevul procedează la demersul său autoevaluativ pornind aproape fără excepţie de la 
imaginea sa de sine iar autoevaluarea unei anumite performanţe şcolare se face pe acest fundal al 
imaginii de sine (,eu, care sunt un elev bun, consider că...”). 

Profesorul, la rândul său, manifestă tendinţa de a-şi armoniza modul de apreciere a 
performanţelor şcolare ale elevului în raport cu notele pe care acesta le-a acordat anterior sau în 
raport cu notele pe care elevul le are la alte discipline. 


Eroarea încadrării globale riscă să arunce elevul în interiorul unui cerc vicios, imaginea 
de sine a acestuia fiind în mare măsură dependentă de evaluarea realizată de către profesor, 
evaluare care la rândul său este condiţionată de evaluările anterioare, astfel încât reflectarea 
nivelului performanței şcolare a elevului în note sau calificative devine astfel prea puţin 
susceptibilă de exprima adecvat progresul sau regresul şcolar al acestuia. 


Eroarea succesiunii 


Eroarea succesiunii sau eroarea de contrast, cum mai este ea numită, se manifestă ca 
urmare a scoaterii reciproce în evidență a două performanţe şcolare de niveluri diferite. Altfel 
spus, un răspuns foarte bun face ca un răspuns ulterior slab să apară ca fiind mai slab decât este 
în realitate, aşa după cum un răspuns bun care urmează unuia slab pare mai bun decât este de 
fapt. 


Eroarea succesiunii se manifestă ca tendinţă la nivelul profesorului, de cele mai multe ori 
involuntară, de a transforma comparaţia performanţelor şcolare consecutive din suport pentru o 
evaluare cât mai obiectivă şi mai adecvată realității educaţionale în factor ponderator, adesea 
distorsionant, al aprecierii performanţelor şcolare. 


(Glava, 2009) 

